title: N’Tjiba

text: Kuntaan kuuluu 18 kylää. Asukkaat ovat etupäässä bambaroita. Lisäksi on fulbeja, dogoneja, soninkeja, maureja ja moseja. Uskontoja ovat islam, kristinusko ja animismi.


title: N’Tjiba

text: Seudun pääelinkeinot ovat maanviljely ja karjanhoito. Lisäksi harjoitetaan pienimuotoista kaupankäyntiä. Faladiéssa pidetään viikoittaiset markkinat. Matkailijoita houkuttelee Boucle du Baoulén biosfäärialue.


title: Cian

text: Cian on Irlannin kelttiläisessä mytologiassa lääkintätaidon jumalan Dian-Cechtin poika ja Lughin isä.


title: Cian

text: Oli ennustettu, että yksisilmäisen kuoleman jumalan ja fomorien kuninkaan Balorin surmaisi hänen oma tyttärenpoikansa. Balor lukitsi ainoan tyttärensä Ethlinnin kristallitorniin estääkseen ennustusta käymästä toteen. Cian pääsi kuitenkin Ethlinnin luo naiseksi pukeutuneena. Ethlinn tuli raskaaksi, ja sittemmin heidän poikansa Lugh surmasi Balorin Magh Tuireadhin toisessa taistelussa.


title: Cian

text: Cianin puolestaan tappoivat jumalatar Brigitin puolison Tuirennin kolme poikaa. Kun Cian näki vihollistensa lähestyvän, hän muutti itsensä villisiaksi. Tuirennin pojat kuitenkin huomasivat lumotun eläimen, muuttivat itsensä koiriksi ja aloittivat takaa-ajon. He eivät kuitenkaan saaneet villisikaa kiinni ja palasivat takaisin ihmishahmoonsa ja kivittivät Cianin kuoliaaksi. Rangaistukseksi Lugh määräsi Tuirennin pojille joukon vaarallisia tehtäviä.


title: Myth Takes

text: Myth Takes on !!!-yhtyeen kolmas albumi. Albumi julkaistiin 5. maaliskuuta 2007. Se tallennettiin Nashvillessa, Tennesseessa, Yhdysvalloissa, Jerry Fuchs oli rumpali. Varhaisissa rajoitetuissa painoksissa tuli mukana toinen levy joka sisälsi kolme remixiä.


title: Propaaniditioli

text: Propaaniditioli on tioleihin kuuluva orgaaninen yhdiste. Yhdistettä käytetään orgaanisen kemian synteeseissä.


title: Propaaniditioli

text: Huoneenlämpötilassa propaaniditioli on väritöntä nestettä. Yhdisteellä on voimakas paha haju. Se hapettuu tioeettereiksi ilman vaikutuksesta. Propaaniditioli liukenee vähäisessä määrin veteen ja hyvin useisiin orgaanisiin liuottimiin esimerkiksi etanoliin, dietyylieetteriin, kloroformiin ja bentseeniin.


title: Propaaniditioli

text: Propaaniditiolia valmistetaan hydrolysoimalla 1,3-propyleenidi-isotiuroniumkloridia, jota saadaan 1,3-diklooripropaanin ja tiourean välisellä reaktiolla. Propaaniditiolia käytetään erityisesti karbonyyliyhdisteiden suojaukseen tioasetaalina. Tällöin muodostuu niin kutsuttu 1,3-ditiaaniryhmäå. Yhdistettä voidaan myös käyttää pelkistämään karbonyyliryhmiä alkeeneiksi ja atsideja amiineiksi.


title: Ethlinn

text: Ethlinn tai Ethniu on Irlannin kelttiläisessä mytologiassa kuoleman jumala Balorin tytär ja Lughin äiti.


title: Ethlinn

text: Oli ennustettu, että Balorin surmaisi hänen oma tyttärenpoikansa. Balor lukitsi Ethlinnin kristallitorniin estääkseen ennustusta käymästä toteen. Cian, jonka taikalehmän Balor oli varastanut, sai kuitenkin kostettua pujahtamalla torniin naiseksi pukeutuneena ja viettelemällä Ethlinnin. Ethlinn synnytti kolme poikaa, joista kaksi Balor hukutti, mutta kolmas eli Lugh pakeni ja surmasi Balorin myöhemmin Magh Tuireadhin toisessa taistelussa.


title: Strange Weather, Isn't It?

text: Strange Weather, Isn't It? on !!!-yhtyeen neljäs albumi, jonka julkaisi Warp Records 24. elokuuta 2010. Albumin ensimmäinen single, "AM/FM", tehtiin ilmaiseksi lataukseksi yhtyeen nettisivulla ja julkaistiin rajoitettuna aikana vinyylilevynä 13. heinäkuuta 2010.


title: Out Hud

text: Out Hud oli elektroninen yhtye joka muodostettiin vuonna 1996 San Franciscon lahden ympäristössä, Kaliforniassa. Yhtye koostui kitaristi Nic Offerista, basisti Tyler Popeista, sellisti Molly Schnickistä, laulaja/rumpali Phyllis Forbesistä ja miksaaja Justin Van Der Volgenista. Pope, Offer ja Van Der Volgen ovat myöskin jäsenia samanlaisessa yhtyeessä !!!. Heidän ensimmäinen albumi, "S.T.R.E.E.T.D.A.D." oli instrumentaalinen. Toisessa albumissa, "Let Us Never Speak Of It Again", ryhmä lisäsi laulua musiikkiin.


title: Tarpeisto

text: Tarpeisto on teatterin esityksissä tarvittava kokoelma näyttelijöiden käyttämiä pienesineitä eli "rekvisiittaa", kuten astioita, ruokia ja juomia, matkalaukkuja, silmälaseja jne. Tarpeistosta huolehtii "tarpeistonhoitaja", joka vastaa teatterin "tarpeistovarastosta" ja oikeiden tavaroiden viemisestä paikoilleen lavasteisiin tai muuten näyttelijöiden saataville ennen jokaista teatteriesitystä. "Tarpeistonvalmistaja" taas vastaa uusien tarpeistoesineiden tekemisestä tai hankkimisesta uutta näytelmäproduktiota varten. Tehtävät on usein yhdistetty.


title: Tarpeisto

text: Elokuva- ja televisiotuotannossa tarpeistonhoitajaa ja -valmistajaa vastaa lavastustyöryhmän "rekvisitööri".


title: Tarpeisto

text: Tarpeistoksi lasketaan kaikki ne esineet, jotka eivät kuulu puvustukseen eivätkä lavastukseen. Näytelmän tapahtuma-aikaan sijoittuvien tavanomaisten käyttöesineiden lisäksi teatteriesityksessä saatetaan tarvita vaikkapa jäätä tai lunta, ruokaa tai juomaa. Alkoholijuomien sijasta näyttämöllä käytetään vettä, mehua tai teetä. Ateriakohtausten kattauksesta vain pieni osa voi olla näyttelijöiden syötävissä olevaa aitoa ruokaa ja loput askarreltu vaahtomuovista, pahvista tms.


title: Tarpeisto

text: Tarpeistonvalmistajan ja -hoitajan työ uuden näytelmäproduktion parissa alkaa näytelmän lukuharjoituksista ja käsikirjoitusta tutkimalla. Työ vaatii yhteistyötä erityisesti lavastajan mutta myös ohjaajan ja puvustajan kanssa. Harvinaisten, esimerkiksi historiallisten käyttöesineiden käytössä tarpeistonvalmistaja tai -hoitaja voi opastaa näyttelijöitä harjoitusvaiheessa.


title: Tarpeisto

text: Tarpeistoon erikoistuvia artesaaneja kouluttaa ainakin Koulutuskeskus Salpaus Lahdessa.


title: Jerry Fuchs

text: Gerhardt "Jerry" Fuchs (31. joulukuuta 1974 - 8. marraskuuta 2009) oli yhdysvaltalainen indie rock rumpali, kirjailija ja graafinen taiteilija. Fuchs oli jäsen bändeissä Turing Machine, The Juan MacLean, !!! ja Maserati. Hän soitti rumpuja livenä MSTRKRFT ja LCD Soundsystem ryhmien kanssa.


title: Daban

text: Daban on maalaiskunta ja sen keskuskylä Koulikoron alueen Katin piirissä Malissa. Se sijaitsee 80 kilometriä Katista luoteeseen. Kunnassa on 11 200 ja kylässä 2 400 asukasta (vuonna 2009).


title: Daban

text: Dabanin kunnan pinta-ala on 737,36 neliökilometriä. Se rajoittuu etelässä Katin piirin N’Tjiban, pohjoisessa ja idässä Kolokanin piirin Guihoyon ja lännessä Kayesin alueen Kitan piirin Kotouban kuntiin. Länsirajalla virtaa Baouléjoki.


title: Daban

text: Kuntaan kuuluu kymmenen kylää. Liikenneyhteydet ovat heikot varsinkin sadeaikana. Seudun pääelinkeino on maanviljely. Tärkeimmät viljelykasvit ovat hirssi, durra, maissi, riisi, puuvilla, kenaf ja vihannekset. Lisäksi harjoitetaan karjanhoitoa, kalastusta, keräilyä, käsityöammatteja ja pienimuotoista kaupankäyntiä.


title: Nic Offer

text: Nic Offer (s. 1972) on yhdysvaltalainen muusikko. Hänet tunnettaan parhaiten vokalistina dancepunk yhtyeessä !!!, jonka hän auttoi luomaan Sacramentossa, Kaliforniassa vuonna 1996. Offer myöskin soitti bassoa ja kosketinta Out Hud-yhtyeessä vuodesta 1996 vuoteen 2005.


title: Lada Largus

text: Lada Largus on Ladan valmistama tila-automalli, joka on uudelleennimetty Dacia Logan MCV.


Italialais-albanialainen katolinen kirkko on autonominen katolinen kirkkokunta, joka käyttää bysanttilaista liturgiaa. Siihen kuuluu 62 000 jäsentä. Jäsenkunta on keskittynyt eteläiseen Italiaan ja Sisiliaan.


title: Italialais-albanialainen katolinen kirkko

text: Kirkko on jakautunut Italian mantereen puolella toimivaan Lungron eparkiaan, Sisiliassa toimivaan Piana degli Albanesin eparkiaan ja Santa Maria di Grottaferratan luostariin. Kirkolla ei ole seurakuntia englanninkielisessä maaimassa, mutta pienet maahanmuuttajien yhteisöt ylläpitävät identiteettiään erilaisissa ryhmissä kuten New Yorkin Staten Islandin Italo-Albanian Byzantine Rite Society of Our Lady of Grace.


text: Etelä-Italialla ja Sisilialla oli antiikin aikana vahva yhteys Kreikkaan ja alueella oli vahva kreikankielinen väestö. Kristillisen ajan varhaisina vuosisatoina suurin osa alueen kristityistä oli traditioltaan bysanttilaisia, mutta alue kuului Rooman patriarkaattiin, mikä johti asteittaiseen mutta epätäydelliseen latinalaistumiseen. 700-luvulla Bysantin keisari Leo III irrotti alueen paavin alaisuudesta ja antoi sen herruuden Konstantinopolin patriarkalle. Tämä johti bysanttilaisen tradition voimakkaaseen elpymiseen alueella. 1000-luvulle tultaessa paikallinen kirkko kukoisti ja Etelä-Italian rannikolla oli satoja luostareita. 1000-luvun alussa normannien valloitukset johtivat siihen, että alue siirtyi jälleen hengellisesti Rooman alaisuuteen. Normannit halusivat heikentää Bysantin vaikutusta alueella ja korjasivat kreikkalaiset piispat latinalaisilla. Tämä johti lähes täydelliseen alueen kirkolliseen latinalaistamiseen.


text: 1400-luvulla tapahtui kuitenkin käänne, kun kaksi suurta albanialaisten siirtolaisten ryhmää saapui alueelle. He olivat paenneet kotiseuduiltaan turkkilaisten valloituksia. Albanian pohjoisosista tulleitten parissa latinalainen liturgia oli vallitseva ja he sulautuivatkin pian paikallisväestöön. Mutta ortodoksisesta etelästä tulleet pysyivät uskollisina bysanttilaiselle perinnölleen. Aluksi he eivät saaneet juurikaan ymmärrystä paikallisilta piispoilta. 1595 heitä varten ordinoitiin piispa, mutta yhteisön hiipuminen eteni.


text: Vuonna 1742 paavi Benedictus XIV julkaisi bullan Etsi Pastoralis, jonka tarkoitus oli tukea Italian-albaanien asemaa. Tämä valmisti tietä sille, että seuraavalla vuosisadalla bysanttilaisesta riitistä tuli tasavertainen latinalaisen kanssa. Albaaneille perustettiin seminaarit Calabriaan 1732 ja Palermoon 1734. 1732 muodostettiin myös mannermaan albaaneille oma ordinariaatti katolisen kirkon sisälle, 1784 vastaava muodostettiin Sisiliaan. Näiden pohjalta muodostettiin 1900-luvulla perustetut eparkiat.


text: Vuonna 1919 perustettiin Italian mannermaalla toimiva Lungron eparkia ja vuonna 1937 Sisiliassa toimiva Piana degli Albanesin eparkia. Nämä kaksi yhdessä 1004 perustetun Santa Maria di Grottaferratan luostarin kanssa, joka on ainoa jäänne kerran kukoistaneesta italialais-kreikkalaisesta luostariperinteestä, järjestivät yhdessä synodin 13.-16. lokakuuta 1940 tarkoituksenaan yhdistää voimansa ja tukea bysanttilaista traditiotaan. Paikalla oli tarkkailijoina Albanian ortodoksisen kirkon lähetystö. Toisen maailmansodan puhkeaminen heikensi synodin välittömiä vaikutuksia.


text: Toinen eparkioiden välinen synodi järjestettiin kolmiosaisena vuosina 2004 ja 2005. Se hyväksyi kymmenen dokumenttia, jotka käsittelivät muun muassa synodin Raamatun käyttöä, katekeesia, liturgiaa, papiston järjestystä, kanonista lakia, ekumeenisia ja uskontojenvälisiä suhteita, suhteita muihin Idän katolisiin kirkkoihin, uutta evankeliointia ja lähetystä.


title: Justin Van Der Volgen

text: Justin Van Der Volgen on yhdysvaltalainen muusikko, joka miksasi Out Hudille vuodesta 1996 vuoteen 2005 ja !!!-yhtyeelle vuodesta 1996 vuoteen 2007.


title: Metal (täsmennyssivu)

text: Metal saattaa viitata johonkin seuraavista:


title: Touch and Go Records

text: Touch and Go Records on yhdysvaltalainen indie-levy-yhtiö, joka perustettiin Chicagossa, Illinois'ssa vuonna 1981. Levy-yhtiö aloitti toimintansa fanzinenä 1979, mutta siitä muotoutui vuosien aikana yksi tärkeimmistä levy-yhtiöistä vaihtoehtorock-musiikille.


title: Gold Standard Laboratories

text: Gold Standard Laboratories tai GSL oli indie-levy-yhtiö, jonka perusti Sonny Kay vuonna 1993 Boulder, Coloradossa. Vuonna 2000 se siirrettiin San Diego, Kaliforniaan, Yhdysvallat, ja kaksi vuotta myöhemmin Los Angelesiin. Sen pääkonttori sijaitsi L.A:ssa siihen asti, kun se lopetettiin 29. lokakuussa 2007.


title: Bernard Jean

text: Joseph Christian Bernard Jean (s. 21. syyskuuta 1948 Kénogami, Québec, Kanada) on kanadalainen oboisti. Hän voitti ensipalkinnon oboensoitossa Québecin musiikkikonservatoriossa (1968) ja ensipalkinnot sekä oboensoitossa että kamarimusiikissa Pariisin konservatoriossa (1970, 1971). Hän suoritti opintoja myös Unkarissa. Hänen opettajiaan olivat Réal Gagnier ja Jacques Simard. Hän voitti vuonna 1966 palkinnon Kanadan musiikkikilpailussa. Vuosina 1966–1968 hän soitti englannintorvea Québecin sinfoniaorkesterissa.


title: Bernard Jean

text: Myöhemmin Jean muun muassa toimi ensioboistina Québecin sinfoniaorkesterissa ja opetti Lavalin yliopistossa, Québecin musiikkikonservatoriossa sekä Trois-Rivièresin konservatoriossa. Hänestä tuli vuonna 1972 Québecin puhallinkvintetin perustajajäsen. Hän teki kokoonpanon kanssa levytyksiä ja lisäksi kiersi Saksassa pianisti Colombe Pelletierin duokumppanina. Urkuri Monique Gendronin kanssa Jean levytti Johann Sebastian Bachin ja Georg Friedrich Händelin sonaatit sekä Bengt Hambraeusin "Variations sur un thème de Gilles Vigneault" -teoksen" (1988). Hän perusti vuonna 1987 Ensemble St-Louis-de-Francen.


title: Bernard Jean

text: Jeanin johdolla opiskelleisiin lukeutuu Louise Pellerin.


title: Amanda Nunes

text: Amanda Lourenço Nunes (s. 30. toukokuuta 1988 Salvador) on brasilialainen vapaaottelija. Hän on ollut heinäkuusta 2016 lähtien UFC:n kääpiösarjan mestari.


title: Amanda Nunes

text: Nunes aloitti vapaaottelu-uransa kotimaassaan Brasiliassa, jossa hän ottelu ensi kerran 8. maaliskuuta 2008. Nunes hävisi Ana Maria Índialle luovutuksella 35 sekunnissa. Hän otteli toisen ottelunsa saman vuoden toukokuussa, jonka Nunes voitti Paty Barbosaa vastaan 11 sekunnissa teknisellä tyrmäyksellä, kulmamiesten luovuttaessa ottelun. 2009 Nunes otteli kolmesti ja voitti kaikki ottelunsa teknisellä tyrmäyksellä.


title: Mutnedjmet

text: Mutnedjmet oli Egyptin 21. dynastian kuningatar. Hän oli naimisissa veljensä Psusennes I kanssa. Hän oli farao Amenemopen ja prinssi Ankhefemutin äiti.


title: Mutnedjmet

text: Kuva hänestä nuorena löytyy kahden siskonsa kanssa Luxorin temppelistä. Hänen aviomiehensä haudalla Tanisissa hänet on kuvattu kuningattarena.


title: Borjas Martín

text: Borja el Gordo Martín González (s. 28. kesäkuuta 1987 Puerto de Tazacorte La Palma, Espanja), pelaajanimeltä Borjas Martin, on espanjalainen jalkapalloilija, joka edusti kausilla 2017–2018 Veikkausliigassa pelaavaa FC Honkaa. Hän on pelipaikaltaan hyökkääjä.


title: Robert Ivanov

text: Robert Ivanov (s. 19. syyskuuta 1994 Helsinki) on suomalainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan puolustaja, mutta pystyy tarvittaessa pelaaman myös keskikentällä.


title: Robert Ivanov

text: Heinäkuussa 2018 Pelatessaan Hongassa Ivanov valittiin Veikkausliigan kuukauden joukkueeseen. Ivanov valittiin jälleen Veikkausliigan kuukauden joukkueeseen syyskuussa 2018.


title: Jean (sukunimi)

text: Jean on muun muassa seuraavien henkilöiden sukunimi


title: Nemanja Obradović

text: Nemanja Obradović (, s. 29. toukokuuta 1989 Belgrad, Jugoslavia) serbialainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan hyökkääjä.


title: Diédougou (Katin piiri)

text: Diédougou on maalaiskunta Koulikoron alueen Katin piirissä Malissa. Sen keskuskylä Torodo sijaitsee 55 kilometriä Katista luoteeseen. Kunnassa on 10 500 ja keskuskylässä 800 asukasta (vuonna 2009).


title: Diédougou (Katin piiri)

text: Diédougoun kunta rajoittuu idässä Katin piirin Yélékébougoun, etelässä Kalifabougoun, Dio-Garen ja Bossofalan, lännessä N’Tjiban ja pohjoisessa Kolokanin piirin Guihoyon, Ouolodon ja Nossombougoun kuntiin.


title: Diédougou (Katin piiri)

text: Kuntaan kuuluu 15 kylää. Asukkaat ovat etupäässä bambaroita, fulbeja, soninkeja, maureja ja mandinkoja. Uskontoja ovat animismi, kristinusko ja islam.


title: Diédougou (Katin piiri)

text: Seudun pääelinkeino on maanviljely. Lisäksi harjoitetaan karjanhoitoa ja kaupankäyntiä sekä hyödynnetään metsiä.


title: Ullamaija Kivikuru

text: Ullamaija Kivikuru (s. 1942) on suomalainen toimittaja ja Helsingin yliopiston yhteydessä toimivan Svenska social- och kommunalhögskolanin viestinnän professori (emerita).


title: Ullamaija Kivikuru

text: Kivikuru kirjoitti ylioppilaaksi vuonna 1961 (Tampereen yhteiskoulu). Hän opiskeli Helsingin yliopistossa, josta valmistui filosofian kandidaatiksi (1966). Hän suoritti viestinnän maisteriopinnot Yhdysvalloissa Wisconsinin yliopistossa (M.Sc., 1971-1972). Sitten hän jatkoi Helsingissä valtiotieteen lisensiaatiksi ja tohtoriksi (VTL 1976, VTT 1985, pääaineenaan viestintä).


title: Ullamaija Kivikuru

text: Hän on toiminut journalistina Aamulehdessä (1963–66) ja Viikkosanomissa (1967–70) sekä freelancerina (1972–76). Helsingin yliopistossa hän on oli assistenttina (1976–86), lehtorina (1986–96) ja tutkimuslehtorina (1996–97). Viestinnän professorina hän toimi vuodesta 1997 eläkkeelle jäämiseensä saakka. Kivikurun keskeisiä tutkimusaiheita ovat olleet viestintä, journalistiikka ja kehityskommunikaatio.


title: Ullamaija Kivikuru

text: Kivikuru on naimisissa professori Kaarle Nordenstrengin kanssa ja heillä on kaksi lasta.


title: Ullamaija Kivikuru

text: Professori Kivikurulle on myönnetty Suomen Valkoisen Ruusun ritarikunnan I luokan ritarimerkki. Hänet valittiin Vuoden naiseksi 1998.


title: Guanahatabeyt

text: Guanahatabeyt olivat Kuuban alkuperäisasukkaita. Eurooppalaisten saapuessa Karibialle guanahatabeyt asuttivat saaren läntistä kolmasosaa tainojen asuttessa saaren muita alueita. Aikalaislähteissä heitä kuvaillaan muita intiaaneja alkukaintaisemmiksi ja he eivät esim erkiksi rakentaneet asumuksia tai harjoittaneet maanviljelyä. Guanahatabeyt hävisivät nopeasti eurooppalaisten saapumisen jälkeen.


title: Guanahatabeyt

text: Nykyinen Kuuba asutettiin viimeistään 6 000 vuotta sitten Jukatanin niemimaan kautta. Isojen Antillien esikeraamisen ajan löydöt tunnetaan casimiroidisina Domikaanisen tasavallan Casimiran löytöpaikan mukaan. Casimiroidisella ei viitata niinkään yhtenäiseen kulttuuriin, vaan alueella käytettyihin tietynlaisiin kivityökaluihin. Sittemmin suuren osaa Karibiaa asuttaneita tainoja pidetään tuloksena uusista saladoidisista asukkaista, jotka levisivät Venezuelasta tai Pienten Antillien kautta 2 000–3 000 vuotta sitten. Uudet ja vanhat asukkaat olivat nykykäsityksen mukaan vuorovaikutuksessa keskenään ja mahdollisesti jopa sulautuivat toisiinsa. Ajan myötä saladoidiset karibialaiset muodostivat oman taino-kulttuurinsa, joka levisi myös suuriin osaan Kuubaa, Eurooppalaisten saapuessa Karibialle guanahatabeyt asuttivat Kuuban läntisintä kolmannesta, kun taas kaksi kolmasosaa saaresta oli jo tainojen asuttamaa. Guanahatabeyt saattavat edustaa alueen vielä jäljellä ollutta casimiroidista väestöä, josta espanjalaiset käyttivät sittemmin virheellisesti nimeä cibonét tai ciboneyt. Nimi lienee viitannut oikeammin tainojen paikalliseen ryhmään. Myös guanahatabey on jonkin alkuperäisen nimen espanjalaistunut muoto.


title: Guanahatabeyt

text: Guanahatabeyt tunnetaan kolmesta historiallisesta aikalaislähteestä. Kristoffer Kolumbus mainitsee toisella matkallaan alueelle, että hänen lucayanilainen tulkkinsa ei pystynyt kommunikoimaan paikallisen miehen kanssa Cabo San Antonion seudulla, ilmeisesti koska mies puhui jotakin vierasta kieltä. Diego Velázquez mainitsee puolestaan kirjessään Espanjan kuninkaalle vuonna 1514, että Kuuban länsiosassa asuu hyvin alkukantaisia intiaaneja, joilla ei ollut kyliä saatika asumuksia tai vilejlmiä. Bartolomé de las Casas mainitsee samaan tapaan alkukantaiset intiaanit, lisäten että he eivät olleet sukua alueen muille intiaaneille ja että he asuivat luolissa. On kuitenkin epäselvää, missä määrin historialliset lähteet ovat luotettavia. Guanahatabeyt hävisivät nopeasti eurooppalaisten saapumisen jälkeen.


title: Guanahatabeyt

text: Guanahatabeyt olivat metsästäjä-keräilijöitä. He eivät viljelleet maata, eivät tiettävästi käyttäneet keramiikkaa eikä heillä ollut hierarkista yhteisörakennetta. Guanahatabeyiden puhumasta kielestä on eri näkemyksiä. Jotkut tutkijat ovat pitäneet sitä waraon sukukielenä, tainojen puhuman kielen kaltaisena arawakilaisena kielenä tai mayakielten sukukielenä.


title: Rekvisitööri

text: Rekvisitööri on elokuva- ja televisiotuotannossa lavastusryhmän jäsen, jonka tehtävä on huolehtia kohtauksissa tarvittavista irtaimista esineistä eli "rekvisiitasta". Teatterin puolella vastaavia tehtäviä ovat "tarpeistonhoitaja" ja "-valmistaja", joita myös kutsuttiin aiemmin nimellä rekvisitööri (, ).


title: Rekvisitööri

text: Elokuvatuotannossa rekvisitööri tekee läheistä yhteistyötä lavastajan kanssa, joka vastaa ohjaajan ja pääkuvaajan kanssa elokuvan visuaalisesta kokonaisilmeestä. Myös elokuvan pukusuunnittelija on tärkeä yhteistyökumppani. Rekvisitööri hankkii kussakin kohtauksessa tarvittavan esineistön lavastajan ja puvustajan antamien taiteellisten ohjeiden mukaan eri lähteistä joko ostamalla, vuokraamalla tai lainaamalla. Hän tekee ennakkotutkimusta esimerkiksi elokuvan tapahtuma-aikaan henkilöhahmojen yhteiskuntaluokassa tyypillisesti käytetyistä esineistä ja esittelee sitten löytämänsä huonekalut ja esineistön lavastajalle. Niin sanottu "käsirekvisiitta" eli käsikirjoituksessa erikseen mainittu esineistö esitellään myös ohjaajalle, koska se on usein olennainen osa tarinankerrontaa.


title: Rekvisitööri

text: Myös lavastaja, kuvauspaikkajärjestäjä ja puvustaja huolehtivat kuvassa tarvittavista esineistä. Lavastajan ja rekvisitöörin työnjako sovitaan usein niin, että kaikki mitä voi yksin kantaa on rekvisiittaa, sitä isommat esineet lavastusta. Järjestäjän vastuulla taas ovat suuret liikkuvat kohteet, kuten kuvissa näkyvät ajoneuvot ja eläimet. Puvustajien ja rekvisitöörin välinen työnjako sovitaan esimerkiksi niin, että rekvisitöörille kuuluvat ne kuvissa näkyvät vaatteet, jotka eivät ole näyttelijöiden päällä, sekä muut laukut paitsi käsilaukut.


title: Rekvisitööri

text: Kuvauspaikalla rekvisitööri huolehtii, että jokaisella näyttelijällä on kussakin kohtauksessa käsillä ja kuvan taustalla näkyvillä oikeat esineet. Hän seuraa monitorista ohjaajan ja kuvaajan käyttämiä kuvakokoja ja siirtää kuvasta pois sen mikä ei saa näkyä ja tuo kuviin tarvittavan rekvisiitan. Syömis- ja juomiskohtauksissa rekvisitööri huolehtii myös kohtauksessa tarvittavan ruoan ja juoman valmistamisesta tai hankinnasta. Käytännön apuna tässä voi olla kuvauspaikan muonituksesta huolehtiva catering-palvelu. Alkoholijuomat korvataan yleensä samannäköisillä alkoholittomilla tuotteilla.


title: Rekvisitööri

text: Rekvisitööri huolehtii myös mahdollisten tuotesijoittelusopimusten mukaisten tuotteiden tai tuotemerkkien näkymisestä kuvissa.


title: Rekvisitööri

text: Klaffivirheiden eli peräkkäisten kuvien välisten epäjohdonmukaisuuksien välttämiseksi rekvisitööri huolehtii, että esineet pysyvät eri kuvissa oikeilla paikoillaan, juomalasit yhtä täynnä yms. Kuvissa näkyvät kellot ja kalenterit on saatava näyttämään tarinan kannalta oikeaa aikaa tai poistettava kuvista. Rekvisitööri huolehtii myös kuvissa näkyvien pintojen, kuten lasien ja peilien puhtaudesta. Kuvausten jälkeen rekvisitööri huolehtii osaltaan kuvauspaikan purusta sekä lainattujen esineiden palautuksesta.


title: Kuortti

text: Kuortti on Pertunmaan kuntaan kuuluva kylä Etelä-Savon ja Päijät-Hämeen rajaseudulla. Kylä sijaitsee valtatie 5:n varrella noin Mikkelin ja Lahden puolivälissä, 12 kilometriä Pertunmaan keskustasta.


title: Kuortti

text: Kuortissa toimii useita suuria yrityksiä esimerkiksi Pelaser ja Plastep.


title: Kuortti

text: Kuortissa on ollut oma kyläkoulu jossa toimivat viimeisinä vuosina luokat 1–6. Koulu on toiminut vuodesta 1899, nykyisellä paikallaan vuodesta 1954. Koulu on ollut muutamia vuosia lakkautusuhan alla ja se lakkautettiin keväällä 2018. Koulurakennuksessa toimii yhä kirjasto, joka on avoinna kerran viikossa. Kuortissa toimii päiväkoti Kuuttila.


title: Kuortti

text: Kuortissa on frisbeegolfrata, kaksi urheilukenttää sekä uimaranta. Talvisin kylästä löytyy myös jääkiekkokaukalo.


title: Kuortti

text: Kuortin kylässä toimii vuodesta 1984 aktiivinen kylätoimikunta, joka järjestää erilaisia tapahtumia, kuten Pässi-iltamat tanssilava Kisahallissa Kuortissa.


title: Kuortti

text: Kuortin ABC on myynniltään Suomen suurimpia, ja se on toiminut pilottikohteena monessa omistajansa S-ryhmän kehityshankkeessa. Vuonna 2009 sen liikevaihto oli noin 16 miljoonaa euroa. Huoltamon ja ravintolan lisäksi kiinteistössä toimii apteekki ja muita erikoisliikkeitä. Useat pikavuoroyhteydet niin Helsingin kuin Kuopion suuntaan pysähtyvät ABC:llä.


title: Pure Comedy

text: Pure Comedy on yhdysvaltalaisen indie folk-muusikko Josh Tillmanin kolmas albumi Father John Misty-taiteilijanimellä. Albumin julkaisi Bella Union ja Sub Pop 7. huhtikuuta 2017 ja siltä julkaistiin viisi singleä. Albumi voitti vuoden 2017 Grammy-palkintogaalassa palkinnon parhaasta albumin pakkauksesta ja se oli ehdolla parhaasta vaihtoehtomusiikin albumista.


title: Pure Comedy

text: Tillman sävelsi ja sanoitti suurimman osan albumista vuoden 2015 aikana ja nauhoitti albumin vuonna 2016 studiossa Los Angelesissa. Albumin apulaistuottajana toimi Jonathan Wilson, joka on tuottanut Father John Mistyn aikaisempia albumeita. Tillman ohjasi Grant Jamesin kanssa noin puolen tunnin lyhytfilmin, "Pure Comedy: The Film" joka julkaistiin 24. tammikuuta 2017. Albumin teemoina toimii mm. kuuluisuus, politiikka, vanhentuminen, sosiaalinen media tai ihmisluonto.Albumi sai hyvin positiivista palautetta kriitikoilta, musiikkikriitikko Anthony Fantano nimitti albumin vuoden 2017 parhaaksi albumiksi videollaan.


title: Bengt Hambraeus

text: Bengt Hambraeus (29. tammikuuta 1928 Tukholma – 21. syyskuuta 2000 Apple Hill, Ontario) oli ruotsalais-kanadalainen säveltäjä, urkuri, musiikkitieteilijä ja musiikkipedagogi. Hän sai taiteiden maisterin (1950) ja filosofian tohtorin (1956) arvot Uppsalan yliopistosta, jonka kunniatohtoriksikin hän pääsi vuonna 1992.


title: Bengt Hambraeus

text: Hambraeus opiskeli urkujensoittoa vuosina 1944–1948 Alf Linderin ja musiikkitiedettä 1947–1956 Carl-Allan Mobergin johdolla Uppsalan yliopistossa. Hän sai myös urkujen akustiikan opetusta Ernst Karl Rössleriltä Saksassa vuosina 1949–1952, ja hän oli muiden muassa Olivier Messiaenin opissa Darmstadtissa. Hambraeus liittyi Ruotsin radion palvelukseen vuonna 1957 ja toimi muun muassa tuotantopäällikön tehtävissä vuosina 1968–1972. Vuonna 1972 hän liittyi McGillin yliopiston palvelukseen. Hänelle myönnettiin kuninkaallinen Litteris et Artibus -mitali vuonna 1986.


title: Bengt Hambraeus

text: Hambraeuksen teoksiin lukeutuvat "Rota"-, "Transit"- ja "Transfiguration"-teosten muodostama kokonaisuus orkesterille, nauhalle ja kamarikokoonpanoille, "Constellations"-sarja uruille, lyömäsoittimille, nauhalle ja ihmisäänille sekä oopperateokset "Sagan" (1980) ja "L-oui dire".


title: Kalifabougou

text: Kalifabougou on maalaiskunta ja sen keskuskylä Koulikoron alueen Katin piirissä Malissa. Se sijaitsee 35 kilometriä Katista luoteeseen. Kunnassa on 11 600 ja kylässä 3 300 asukasta (vuonna 2009).


title: Kalifabougou

text: Kalifabougoun kunnan pinta-ala on 241,29 neliökilometriä. Se rajoittuu pohjoisessa ja lännessä Katin piirin Diédougoun, idässä Yélékébougoun ja Kambilan ja etelässä Diagon ja Dio-Garen kuntiin. Maisemaa leimaavat tasangot ja ylängöt. Pysyviä vesistöjä ei ole.


title: Kalifabougou

text: Kuntaan kuuluu 12 kylää. Asukkaat ovat etupäässä bambaroita. Lisäksi on fulbeja ja sonikeja. Vallitseva uskonto on islam, mutta kunnassa on myös katolisia ja animisteja.


title: Kalifabougou

text: Kalifabougoun kautta kulkee Katin ja Faladién välinen paikallistie. Seudun pääelinkeino on maanviljely. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa, kenafia, maapähkinää ja vihanneksia. Muita elinkeinoja ovat karjanhoito ja metsien hyödyntäminen.


title: Székelymaa

text: Szekélymaa on historiallinen ja etninen alue Romaniassa. Székelymaassa asuu pääasiassa romanialaisia ja unkarilaisia. Sen kulttuurikeskus on Târgu Mureşin kaupunki, joka on myös alueen suurin asutusalue.


title: Székelymaa

text: Székelyt, Unkarin kansan alaryhmä asuttavat Itä-Karapatian vuorten laaksoja ja vuoria.


title: Székelymaa

text: Alunperin Székelymaa nimeä käytettiin autonomisista Székely-alueista Transylvaniassa. Autonomisilla Székely-alueilla oli oma hallinnollinen järjestelmä ja ne kestivät keskiajalta 1870-luvulle.


title: Székelymaa

text: Transylvanian ja muutamien Unkarin alueiden mukana Székelymaasta tuli osa Romaniaa vuonna 1920.


title: Székelymaa

text: Nimellä Magyarin autonominen alue osa Székelymaasta sai nauttia autonomiasta 8. syyskuuta 1952 ja 16. helmikuuta 1968 välisenä aikana. Nykypäivänä Székelymaassa toimii Székelymaan itsenäisyysliike, joka yrittää saada alueelle autonomian.


title: Marjatta Müller

text: Irja Marjatta Müller (o.s. Miettinen; 25. elokuuta 1925 Pyhäjärvi Vpl – 8. heinäkuuta 2017 Jyväskylä) oli suomalainen kansakoulunopettaja ja kirjailija. Hänen tunnetuimpia teoksia olivat eläinaiheiset "Hiljainen viesti" ja "Siivekkäät ystäväni" sekä karjalalaisia juuriaan kuvaavat "Rajamaan raskas lumo" ja "Kotiranta".


title: Marjatta Müller

text: Marjatta syntyi vuonna 1925 Karjalankannaksella Pyhäjärven Haapaniemessä Emil ja Impi Miettisen perheen toiseksi vanhimpana lapsena. Emil-isä kuoli ennen Talvisodan alkua marraskuussa 1937 ja Marjatan ollessa vielä nuori perhe joutui lähtemään Karjalasta evakkoon kunnes erinäisten vaiheiden jälkeen perhe asettui Keski-Suomeen. Hän opiskeli ylioppilaaksi 1946 ja kävi Jyväskylän kasvatusopillista korkeakoulua 1949.


title: Marjatta Müller

text: Kirjailijana Müller kuvaa teoksillaan muistoja menetetystä kotiseudusta. "Rajamaan raskas lumo" kertoo lahjoitusmaa- ja torppariajasta Karjalankannaksella Suomen suuriruhtinaskunnan aikaan. Toisena painopisteenä Müller korostaa tuotannossaan kaiken elämän oikeutta luonnossa ja luonnon parantavaa voimaa. Müller kirjoitti myös runoja, loruja, historiikkeja, henkilökuvausta ja pakinoita 1970 - 1990 -luvuilla Vpl. Pyhäjärvi- ja Karjala-lehtiin sekä Keskisuomalaiseen. Lisäksi hänet on palkittu valtakunnallisessa Kalevala-runokilpailussa.


title: Marjatta Müller

text: Marjatta Müller kuoli vuonna 2017 kotikaupungissaan Jyväskylässä 91-vuoden iässä.


title: Vivienne Spiteri

text: Vivienne Antonia Helen Spiteri (s. 23. huhtikuuta 1953) on maltalaissyntyinen, Kanadan kansalaisuuden vuonna 1968 saanut cembalisti ja musiikkipedagogi. Hän valmistui musiikin kandidaatin arvolla Ottawan yliopistosta vuonna 1976 ja musiikin maisterin arvolla McGillin yliopistosta 1978. Hänen opettajinaan cembalonsoitossa toimivat Karen Holmes ja John Grew. Hän opiskeli myös elektronista, elektroakustista ja tietokonemusiikkia Haagissa 1989–1990 sekä elektroakustista musiikkia Pariisin yliopistossa 1990–1991.


title: Vivienne Spiteri

text: Spiteri debytoi Montrealissa vuonna 1978. Hän on esiintynyt Ontariossa, Québecssä, Norjassa, Ruotsissa, Alankomaissa, Belgiassa, Englannissa ja Ranskassa. Hän päätti vuonna 1986 omistautua kokonaan nykymusiikin esittämiselle. Hän on yhdistänyt cembaloesityksiinsä live-elektroniikan ja nauhojen käyttöä. Hän on tilannut uusia teoksia muiden muassa Timothy Bradylta, Jan Jarvleppiltä, Hope Leeltä, Bruce Matherilta, Bruce Pennycookilta ja Wendy Prezamentiltä.


title: Santa Ninfa

text: Santa Ninfa on kunta Italiassa Sisilian länsiosassa olevassa Trapanin maakunnassa.


title: Santa Ninfa

text: Kunta on perustettu vuonna 1605. Santa Ninfa, kuten koko Belicejoen laakso, kokivat suurta tuhoa 15. tammikuuta 1968 tapahtuneessa maanjäristyksessä.


title: Diago

text: Diago on maalaiskunta ja sen keskuskylä Koulikoron alueen Katin piirissä Malissa. Se sijaitsee 10 kilometriä Katista luoteeseen. Kunnassa on 9 400 ja kylässä 2 300 asukasta (vuonna 2009).


title: Diago

text: Diagon kunta rajoittuu pohjoisessa Katin piirin Kalifabougoun, idässä Kambilan, etelässä Doubabougoun ja lännessä Dombilan ja Dio-Garen kuntiin. Seutu kuuluu Sudanin vyöhykkeeseen. Kasvillisuus on puusavannia.


title: Diago

text: Kuntaan kuuluu seitsemän kylää. Asukkaat ovat etupäässä bambaroita. Uskontoja ovat animismi, katolilaisuus ja islam.


title: Diago

text: Diagon kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan keräilyä ja kaupankäyntiä. Diagossa on kivennäisvesipullottamo ja vuonna 2016 avattu sementtitehdas.


title: Poggioreale

text:
Poggioreale on kunta Italiassa Sisilian länsiosassa olevassa Trapanin maakunnassa.
Poggioreale tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunutta kylää ei kuitenkaan kunnostettu järistyksen jälkeen. Sen sijaan päätettiin rakentaa uusi kylä, Poggioreale Nuova, neljän kilometrin päähän vanhasta kylästä. Uuden kylän suunnitteli arkkitehti Franco Purini. Uusi kylä moderneine betonitaloineen ei kuitenkaan miellyttänyt kaikkia asukkaita, jotka olivat tottuneet vanhan vuonna 1642 perustetun Poggiorealen taloihin. Uusi kylä suunniteltiin 10 000 asukkaalle, mutta siellä on vain noin 1500 asukasta. Vanhassa kylässä asukkaita oli noin 3400.


title: Halet Çambel

text: Halet Çambel (27. elokuuta 1916 Berliini, Saksan keisarikunta – 12. tammikuuta 2014 Istanbul, Turkki) oli turkkilainen arkoleogi, professori ja olympiaisiin osallistunut miekkailija. Hänen keskeisin kaivauskohteensa oli heettiläisten Karatepen linnoituskaupunki, jossa hän kaivoi säännöllisesti yli 50 vuoden ajan. Çambel keskittyi suurimman osan urastaan Turkin esihistoriaan ja oli Istanbulin yliopiston esihistorian professorina.


title: Halet Çambel

text: Halet Çambel syntyi 1916 Berliinissä, missä hänen isoisänsä Ibrahim Hakki pašša oli Osmanien valtakunnan Saksan-suurlähettiläänä. Haletin isä Hasan Cemil Çambel oli Turkin tasavallan perustajan Kemal Atatürkin läheinen liittolainen ja toimi suurlähetystön sotilasattaseana.


title: Halet Çambel

text: Halet Çambel muutti perheensä mukana Turkkiin vuonna 1924. Hän kävi siellä yhdysvaltalaista tyttöjen koulua. Yliopisto-opintonsa Çambel aloitti Sorbonnen yliopistossa, missä hän opiskeli arkeologiaa, Lähi-idän kulttuureita ja kieliä.


title: Halet Çambel

text: Kemal Atatürk edisti Turkissa naisten asemaa ja inspiroi monia turkkilaisnaisia myös osallistumaan urheiluun. Çambel alkoi harrastaa aktiivisesti miekkailua, judoa, ratsastusta ja pyöräilyä. Çambel oli Turkin joukkueessa Berliinin olympialaisissa 1936. Hän osallistui floretin yksilökilpailuun ja oli ensimmäinen musliminainen, joka kilpaili olympialaisissa. Çambel hävisi alkusarjassa kaikki viisi otteluaan. Hän sai kuitenkin mainetta kieltäydyttään tapaamasta Hitleriä. Turkin joukkueen Saksan-edustaja ehdotti tapaamista, josta Çambel kuitenkin kieltäytyi. Çambel suhtautui omien sanojensa mukaan varauksellisesti kisoihin osallistumiseenkin, koska hän ei hyväksänyt Hitlerin hallintoa.


title: Halet Çambel

text: Çambel palasi Turkkiin toisen maailmansodan syttymisen takia eikä saanut Sorbonnessa väitöskirjaansa valmiiksi. Hän sai paikan Istanbulin yliopiston arkeologian professorin Helmuth Theodor Bossertin kääntäjäavustajana. Väitöskirjansa hän sai valmiiksi Istanbulissa vuonna 1940.


title: Halet Çambel

text: Çambelin keskeisimmäksi työmääksi muodostui Turkin eteläosissa sijaitseva heettiläisten Karatepen linnoituskaupunki. Hän aloitti vuonna 1947 kaivauksilla Bossertin apulaisena. Bossertin johtamat kaivaukset jatkoivat vuoteen 1952 asti, ja niissä paljastettiin heettiläisten myöhäiskauden taidetta ja kaiverruksia, joiden ansiosta heettiläisten hieroglyfejä opittiin tulkitsemaan. Bossert oli tyytyväinen tuloksiin ja lakkautti projektin. Çambel ei suostunut jättämään Karatepea, josta tulikin hänen lähes loppuelämänsä mittainen tutkimuskohde. Çambel työskenteli yli 50 vuoden ajan Karatepessa.


title: Halet Çambel

text: Çambel aloitti vuonna 1952 professori Kurt Bittelin apulaisena Istanbulin yliopiston uudessa esihistorian osastossa. He kaivoivat 1952–1954 Istanbulin lähellä Fikirtepessä, jossa toteutettiin Turkin ensimmäiset laajamittaiset neoliittisen kohteen kaivaukset. Vaikka Çambel jatkoi edelleen myös Karatepessa, hän erikoistui entistä enemmän esihistoriaan.


title: Halet Çambel

text: Robert Braidwoodin kanssa Çambel teki yhteistyötä 1960-luvulla. He suorittivat laajan pintakartoituksen Taurusvuorten itäosissa Siirtistä Urfaan. Se oli alueen ensimmäinen laajamittainen inventaario, ja he löysivät muun muassa Çayönün.


title: Halet Çambel

text: Çambel käynnisti vuonna 1967 projektin, jonka tarkoituksena oli pelastaa arkeologisia jäännöksiä Eufratiin rakennettavan Kebanin padon tieltä. Pelastuskaivauksia ei vielä tuolloin tunnettu Turkissa, mutta Çambelin aloitteesta entinen valtiovarainministeri Mustafa Kemal Kurdaş, joka toimi Lähi-idän teknillisen yliopiston rehtorina, järjesti yliopistoon yksikön, joka valvoi pelastustoimenpiteitä. Kansainvälisen yhteistyön ansiosta padon vaikutusalueella dokumentoitiin paikallista kulttuuriperinötä, tehtiin ympäristötutkimuksia ja purettiin patoaltaan alle jääviä arkeologisia jäänteitä.


title: Halet Çambel

text: Çambel toimi vuodesta 1960 vuoteen 1984 Istanbulin yliopiston esihistorian laitoksen johtajana. Hän jäi eläkkeelle 1984.


title: Halet Çambel

text: Çambel tapasi paluumatkallaan olympiakisoista kommunistisen runoilijan Nail Çakırhanin, josta tuli myöhemmin tunnettu arkkitehti. He menivät naimisiin vuonna 1939. Häät pidettiin salassa, sillä Çambelin perhe ei hyväksynyt marxilaisia ajatuksia omannutta Çakırhania. Çambel ja Çakırhan olivat naimisissa Çakırhanin kuolemaan 2008 asti. Heillä ei ollut lapsia, koska he olivat päättäneet panostaa uriinsa.


title: Kämppä tyhjänä

text: Kämppä tyhjänä on "Salatut elämät" -televisiosarjan yhdeksäs nettiin julkaistava spin-off-sarja. Sarjan ensimmäiset viisi jaksoa julkaistiin MTV:n Katsomo-palvelussa 24. toukokuuta 2018 ja loput viisi 16. elokuuta 2018.


title: Kämppä tyhjänä

text: Sarja seuraa Pihlajakadun nuorten Violan, Benjaminin, Nellan ja Severin kouluelämää sekä kotibileiden järjestämistä.


title: Quim Torra

text: Joaquim Torra i Pla (s. 28. joulukuuta 1962 Blanes) on katalonialainen poliitikko.


title: Quim Torra

text: Hänet valittiin Katalonian parlamenttiin 21. joulukuuta 2017 pidetyissä vaaleissa Junts per Catalunyan listalta. 10. toukokuuta 2018 kapinasyytteitten takia maanpaossa oleva Katalonian entinen pääministeri ja uudetkin vaalit voittaneen itsenäisyysmielisen liittouman keulahahmo Carles Puigdemont ehdotti Torraa seuraavaksi itsehallintoalueen johtajaksi Espanjan estettyä tätä ennen Puigdemontin itsensä sekä tutkintavankeudessa olevien Jordi Sànchezin ja Jordi Turullin nimittämisen virkaan. Torra nimitettiin aluejohtajaksi 14. toukokuuta 2018.


title: Malin Brännback

text: Malin Elisabet Brännback (s. ) on Åbo Akademin kauppakorkeakoulun kansainvälisen yritystoiminnan professori. Hän on toiminut myös Åbo Akademin Yhteiskuntatieteiden ja kauppatieteiden tiedekunnan dekaanina.


title: Malin Brännback

text: Brännback on ollut Suomen Tiedeseuran jäsen vuodesta 2010.


title: Malin Brännback

text: "(Artikkeli on keskeneräinen)"


title: Eila Helander

text: Eila Marjatta Helander (s. Helsinki) on suomalainen filosofian tohtori ja Helsingin yliopiston kirkkososiologian emeritaprofessori.


title: Eila Helander

text: Helander kirjoitti ylioppilaaksi Kallion yhteiskoulusta vuonna 1965. Hän opiskeli Helsingin yliopistossa ensin teologiksi (TM 1969), valmistui sitten 1980-luvulla filosofian kandidaatiksi ja tohtoriksi (FK 1982, FK 1983, FT 1987). Ennen professuuriaan hän oli Helsingin yliopiston uskontotieteen dosentti vuosina 1988–1997.


title: Eila Helander

text: Ammatillisella työurallaan Helander toimi ensin Helsingin diakoniaopiston seurakuntasisartyön opettajana (1970–73), ja sitten Suomen Raamattuopiston säätiön lehtorina (1979–83). Hän oli Helsingin yliopiston uskontotieteen viransijaisuutta hoitava lehtori vuosina 1984–1986, ja tutkija (1987), sekä Suomen Akatemian nuorempi tutkija (1996–97). Helsingin yliopiston kirkkososiologian professuurin hän sai vuonna 1997.


title: Eila Helander

text: Hän on ollut Suomalaisen Tiedeakatemian jäsen vuodesta 1999 ja Suomen Tiedeseuran jäsen vuodesta 2005.


title: Eila Helander

text: Hänen puolisonsa on Gustav Björkstrand. Heillä on kaksi lasta.


title: Pierrette Lepage

text: Pierrette Marie Ethel Claudette Lepage (s. 25. toukokuuta 1939 Montreal, Kanada) on kanadalainen pianisti ja musiikkipedagogi. Hän sai musiikin kandidaatin arvon Lavalin yliopistosta vuonna 1952, taiteilijadiplominsa Toronton yliopistosta 1959 ja taiteiden kandidaatin arvon Toronton yliopistosta 1960. Hän opiskeli myös Pariisissa. Hänen opettajiaan olivat Constantin Klimoff, Alberto Guerrero ja Lazare Lévy.


title: Pierrette Lepage

text: Lepage on esiintynyt Toronton ja en kanssa. Vuonna 1970 hän muodosti aviomiehensä Bruce Matherin kanssa nykymusiikkiin erikoistuneen duon, joka on esiintynyt Kanadassa, Ranskassa, Argentiinassa, Brasiliassa, Meksikossa, Belgiassa ja Yhdysvalloissa. Lepage on opettanut Toronton ja McGillin yliopistoissa.


title: Bruce Pennycook

text: Bruce Pennycook (s. 5. lokakuuta 1949 Toronto, Kanada) on kanadalainen säveltäjä, saksofonisti ja musiikkipedagogi. Hän on osoittanut kiinnostusta akustisten soitinten live-elektroniikkaan yhdistämistä kohtaan, mikä on näkynyt muiden muassa teoksissa "Praescio I", (1987), "Praescio II" (1988) ja "Praescio III" (1988). Muiden teosten joukossa ovat olleet "If Carillons Grew Wings" nauhalle (1975) sekä "Speeches for Dr. Frankenstein" (1981) sopraanolle ja tietokoneen generoimalle nauhalle. Vuonna 1987 Kingstonin sinfoniaorkesteri kantaesitti tilausteoksen "In Your Medium" (1986) sopraano Carol-Lynn Reifelin kanssa.


title: Bruce Pennycook

text: Pennycook aloitti musiikilliset opintonsa klarinetti- ja saksofonitunteja ottamalla. Sittemmin hän opiskeli sävellystä Toronton yliopistossa Gustav Ciamagan, Lothar Kleinin ja John Weinzweigin johdolla. Vuonna 1973 hän voitti CAPAC:n myöntämän Sir Ernest MacMillan -palkinnon/stipendin. Toronton yliopistosta Pennycook sai musiikin kandidaatin arvon sävellyksessä (1973) sekä musiikin maisterin arvon sävellyksessä ja musiikin teoriassa (1974). Sittemmin Pennycook opiskeli musiikkitiedettä Stanfordin yliopistossa, Kaliforniassa, John Chowningin ja Leland Smithin johdolla. Stanfordista hän sai musiikkitaiteiden tohtorin arvon vuonna 1978. Vuosina 1978–1987 hän opetti Queenin yliopistossa, jossa hän perusti musiikin ja teknologian tutkimuskeskuksen. Vuonna 1987 hän liittyi McGillin yliopiston musiikin tiedekunnan henkilökuntaan opettamaan tietokonemusiikkia ja elektroakustisten tekniikoiden soveltamista live-esityksissä.


title: Bruce Pennycook

text: Saksofonistina Pennycook on esiintynyt Kanadassa, Yhdysvalloissa ja Alankomaissa. Hän on julkaissut tietokonemusiikkiin liittyviä artikkeleita alaan erikoistuneissa lehdissä.


title: Aimaqit

text: Aimaqit tai čahar aimaqit ovat nykyisin persiaa puhuva etninen ryhmä Afganistanissa. He asuvat pääasiassa Afganistanin luoteisosassa ja muodostavat noin viisi prosenttia koko maan väestöstä. Uskonnoltaan aimaqit ovat sunnalaisia muslimeja, ja he ovat paimentolaisia tai puolipaimentolaisia.


title: Aimaqit

text: Aimaqien taustasta kertovat historialliset lähteet ovat usein sekavia ja ristiriitaisia. Aimaqit puhuvat nykyisin persiaa mutta ovat aiemmin ehkä puhuneet jotain muuta kieltä. Vuonna 1836 joiltakin tuolloin brittien alaisuudessa työskennelleiltä rajakiviä pystyttämässä olleilta aimaqeilta kirjattiin ylös sanastoa, jonka on tulkittu juontuvan mongolista. Samaan tapaan mongolitaustaista sanastoa on esimerkiksi hazaroilla. Nimi aimaq itsessään viittaa mongolin kielessä heimoon ja čahar aimaqit viittaa puolestaan neljään heimoon, joista aimaqien joskus katsotaan muodostuvan. Sanasto voi kertoa aimaqien mongolitaustasta, tai vaihtoehtoisesti he ovat olleet alun perin turkkilainen kansa, joka on omaksunut mongoliaineksia kieleensä.


title: Aimaqit

text: Aimaqit tulivat tunnetuiksi sotureina ja 1880-luvulla. Heratin emiiri käytti aimaqeja turvaamaan alueensa pohjoisosia turkmeeneja ja venäläisiä vastaan. Myöhemmin he liittoutuivat venäläisten kanssa ja kärsivät afgaaniemiiri 'Abd al-Rahman Khanin kostotoimista. Aimaqit sotivat afgaanihallintoa vastaan myös vuonna 1929, kun tadžikkitaustainen kapinapäällikkö Habib Allah Kalakani valtasi maan pääkaupungin. Edellisen kerran tavoin aimaqit kärsivät kostotoimista, kun afgaanit pääsivät takaisin Kabulin valtaistuimelle. Aimaqit ovat asettuneet afgaaneja vastaan suhtautuen myötämielisemmin esimerkiksi Pohjoisen liittoon kuin paštujen eli afgaanien hallitsemaan Talibaniin.


title: Aimaqit

text: Aimaqit ovat uskonnoltaan sunnalaisia muslimeja. Sunnalaisuus on yksi merkittävä ero verrattuna hazaroihin, jotka harjoittavat pääasiassa šiialaisuutta. Elinkeinonaan aimaqit harjoittavat paimentolaisuutta tai puolipaimentolaisuutta. Aimaqien kasvattamiin kotieläimiin kuuluvat karja, lampaat ja vuohet. Karjaa paimennetaan hevosten selästä ja aimaqien perinteiset teltta-asumukset muistuttavat jurttia. Teltat tehdään villahuovasta, ja niiden pystyttäminen ja purkaminen on nopeaa. Nykyisin osa aimaqeista on myös muuttanut lähialueen suurempiin kaupunkeihin, kuten Heratiin tai Chaghcharaniin.


title: Gustav Ciamaga

text: Gustav Ciamaga (10. huhtikuuta 1930 London, Ontario, Kanada – 11. kesäkuuta 2011 Toronto, Ontario, Kanada) oli kanadalainen säveltäjä. Vaikka hänen tuotantoonsa kuuluu lukuisia muitakin kuin elektronisen musiikin teoksia, sisältyy useimpiin hänen 1960-luvun loppupuolen ja 1970-luvun teoksiinsa nauha. Hän myös kehitti yhteistyössä Hugh Le Cainen kanssa uusia laitteita elektronista musiikkia varten. Hänen teostensa joukossa ovat "Curtain Raiser" (sävelletty Louis Applebaumin kanssa, 1969) ja "Solipsism While Dying" (Lyric Arts Trion kantaesittämä, 1973). Hän myös teki vuonna 1969 tietokonesovituksen Brandenburgilaisesta konsertosta nro 1 (Johann Sebastian Bach). Ciamagan teoksia on esitetty Kanadassa, Yhdysvalloissa ja Euroopassa.


title: Gustav Ciamaga

text: Ciamaga opiskeli vuosina 1951–1954 Länsi-Ontarion yliopistossa ja suoritti samanaikaisesti yksityisiä opintoja Gordon Delamontin johdolla. Vuosina 1954–1956 Ciamaga opiskeli Toronton yliopistossa sävellystä John Weinzweigin ja John Beckwithin johdolla; hän suoritti sävellys- ja musiikkitiedeopintoja myös Brandeisin yliopistossa Massachusettsissa, jossa hänen sävellysopettajinaan olivat Arthur Berger, Harold Shapero ja Irving Fine. Hän jatkoi opintojaan Massachusettsissa vuoteen 1963 saakka.


title: Gustav Ciamaga

text: Ciamaga liittyi Toronton yliopiston musiikkitiedekunnan palvelukseen vuonna 1963, ja hänestä tuli elektronisen musiikin studion johtaja vuonna 1965. Vuodesta 1968 hän johti musiikin teorian ja sävellyksen jaosta. Hän työskenteli myös monissa eurooppalaisissa elektronisen musiikin studioissa ja toimi The Royal Conservatory of Musicin (Toronto) musiikkitiedekunnan dekaanina vuosina 1977–1984 sekä siirtymävaiheen rehtorina 1983–1984.


title: Porin portti

text: Porin portti on vuonna 1993 paljastettu tanskalaisen kuvataiteilijan Per Kirkebyn veistos, joka sijaitsee Porin Eteläpuistossa. Se on ensimmäisiä ulkomaisen taiteilijan tekemiä julkisia veistoksia Suomessa. Vuonna 2018 kuollut Kirkeby oli Pohjoismaiden merkittävimpiä kuvataiteilijoita ja häntä on kutsuttu myös yhdeksi maailmansotien jälkeisen Euroopan tärkeimmistä taiteilijoista.


title: Porin portti

text: Tiilestä muurattu neljä metriä korkea veistos muistuttaa neljään suntaan avautuvaa porttia, jonka läpi pystyy myös kulkemaan. Se sijaitsee Eteläpuiston pohjoispäässä Porin keskustaa halkovien puistoakselien risteyksen tuntumassa. Etelä- ja Pohjoispuiston muodostaman puistokadun päissä ovat Emil Cedercreutzin veistokset "Äestäjä" ja "Satakunnan karhu", joiden muodostamaa kokonaisuutta puiston keskilinjalle sijotettu Kirkebyn monumentti täydentää. Veistos niveltyy osaksi lääninarkkitehti G. Th. Chiewitzin vuonna 1852 suunnittelemaa Porin keskustan ruutuasemakaavaa. Teoksen punaruskeat tiilet luovat myös mielleyhtymän Kokemäenjoen pohjoisrannan vanhoihin teollisuusrakennuksiin sekä uusgoottilaiseen Keski-Porin kirkkoon.


title: Porin portti

text: Ajatus Porin keskustaan toteutettavasta tiiliveistoksesta syntyi keväällä 1991, jolloin Porin taidemuseossa oli esillä neljässä Pohjoismaassa kiertänyt retrospektiivinen Per Kirkebyn näyttely. Kirkeby tutustui kaupunkiympäristöön ja valitsi itse veistoksen sijoituspaikan. Suunnitelma julkistettiin toukokuussa 1991, ja rakennustyöt aloitettiin monien vaiheiden jälkeen elokuussa 1993. Porin kaupungin lisäksi sen kustannuksiin osallistuivat Satakunnan Kirjateollisuus Oy ja Ylivieskan Tiili Oy, jonka valmistamista tiilistä veistos muurattiin. Varsinaisen muuraustyön tekivät Risto Jokisuo ja Arvi Linnainsaari. Tiiliveistos paljastettiin 29. marraskuuta 1993, jolloin se myös nimettiin epävirallisesti ”Porin portiksi”.


title: Porin portti

text: Porin portissa on sekä arkitehtonisia että veistoksellisia elementtejä. Se jatkaa Kirkebyn aikaisemmin toteuttamaa avoimien rakenteiden sarjaa, johon liittyviä tiilisiä ulkoilmaveistoksia on eri puolilla Eurooppaa. Kirkeby teki ensimmäiset tiiliveistoksensa jo 1960-luvun puolivälissä, mutta varhaisimmista suurin osa oli väliaikaisia näyttelyinstallaatioita. Niissä voidaan nähdä vaikutteita Väli-Amerikan alkuperäiskansojen monumenteista, ja Kirkebyn tiiliveistoksia on myös luonnehdittu venäläisen Kazimir Malevitšin "arkkitektonien" perillisiksi.


title: Gunilla Holm

text: Gunilla Inger Maria Holm (s. 7. syyskuuta 1954 Tenhola) on Helsingin yliopiston kasvatustieteen ruotsinkielinen professori.


title: Gunilla Holm

text: Holm kirjoitti ylioppilaaksi vuonna 1973 (Ekenäs samlyceum). Hän valmistui Helsingin yliopistoata humanististen tieteiden kandidaatiksi 1980. Hän suoritti Yhdysvalloissa New Yorkin osavaltionyliopiston Buffalon kampuksella (SUNY Buffalo) kasvatustieteen maisteritutkinnon (Ed.M. 1983) ja valmistui sieltä myös tohtoriksi (Ph.D. 1987).


title: Gunilla Holm

text: Holm työskenteli professorina Western Michigan Universityssä 1989–2006. Hänet nimitettiin Helsingin yliopiston kasvatustieteen ruotsinkieliseksi professoriksi vuonna 2006. Hän on johtanut pohjoismaista huippuyksikköä 'Justice through Education in the Nordic Countries".


title: Gunilla Holm

text:
Holmin tutkimuskohteita ovat muun muassa monikultuurinen koulutus, kvalitatiiviset tutkimusmenetelmät, nuoriso- ja populaarikulttuuri sekä koulutuksen ja tasa-arvon välinen riippuvuus.
Holm on ollut Suomen Tiedeseuran jäsen vuodesta 2009. Vuonna 2017 hän sai Maikki Fridbergin tasa-arvopalkinnon.


title: Pauliina Remes

text: Pauliina Remes (s. ) on Uppsalan yliopiston filosofian professori.


title: Pauliina Remes

text: Remes on väitellyt Britanniassa. Hän on toimittanut yksin tai yhdessä muiden kanssa useita kansainvälisten kustantamojen julkaisemia tieteellisiä filosofian kirjoja.


title: Pauliina Remes

text: Hän on ollut Suomen Tiedeseuran jäsen vuodesta 2015.


title: Arthur Berger

text: Arthur Berger (15. toukokuuta 1912 New York, New York, Yhdysvallat – 7. lokakuuta 2003 Boston, Massachusetts, Yhdysvallat) oli yhdysvaltalainen säveltäjä, jonka tuotantoon vaikuttivat sekä uusklassismi että sarjallisuus. Hän teki yhteistyötä Aaron Coplandin sekä Virgil Thomsonin kanssa ja sai näiden tavoin innoitusta Igor Stravinskin tuotannosta. Berger ei työllään koskaan tavoitellut massojen suosiota. Hän loi sivu-uran myös kirjoittajana ja kriitikkona.


title: Arthur Berger

text: Berger aloitti pianonsoiton 11-vuotiaana ja teki ensimmäiset sävellyksensä lukioaikoinaan. Hän aloitti muodolliset sävellysopintonsa New Yorkin yliopistossa, josta hän sai kandidaatin arvonsa vuonna 1934. Maisterin arvon hän sai vuonna 1936 Harvardin yliopistosta, jossa hänen opettajinaan toimivat Walter Piston, Hugo Leichtentritt ja Archibald Thompson Davison. Vuonna 1937 Berger muutti Pariisiin opiskelemaan Nadia Boulangerin johdolla. Vuonna 1939 hän liittyi Mills Collegen henkilökuntaan Oaklandissa, jossa hänelle yhä opetti sävellystä Darius Milhaud. Berger opetti useissa muissakin oppilaitoksissa ennen vetäytymistään eläkkeelle vuonna 1999. Hänen omaelämäkertansa "Reflections of an American Composer" julkaistiin vuonna 2002. Hänellä oli vaimo Ellen, joka jäi leskeksi säveltäjän kuollessa sairaalassa 91-vuotiaana.


title: Arthur Berger

text: Bergerin tuotantoon kuuluu myös orkesteri-, soololaulu- ja kuoroteoksia, mutta "New York Timesin" muistokirjoitus nostaa erityisesti esiin kamarikokoonpanoille ja pianolle sävelletyt teokset. Bergerin ensimmäistä suurimuotoista teosta ("Quartet for Winds", 1941) esitettiin yhä säännöllisesti hänen kuolemansa aikaan. Hänen muihin teoksiinsa kuuluu duojen sarja (viululle ja pianolle, 1948; sellolle ja pianolle, 1951; oboelle ja klarinetille, 1952).


title: Louis Applebaum

text: Louis Applebaum (3. huhtikuuta 1918 Toronto – 19. huhtikuuta 2000 Toronto) oli kanadalainen säveltäjä ja kapellimestari. Hän opiskeli The Royal Conservatory of Musicissa ja Toronton yliopistossa vuosina 1928–1940. Pianonsoittoa hänelle opetti Boris Berlin ja teorianopettajina toimivat Healey Willan, Leo Smith ja Sir Ernest MacMillan. Stipendin turvin Applebaum pääsi myös New Yorkiin opiskelemaan Roy Harrisin ja Bernard Wagenaarin johdolla.


title: Louis Applebaum

text: Applebaum tuli tunnetuksi elokuvamusiikin säveltäjänä. Hänen tuotantoonsa kuuluvat myös muun muassa tilausteoksina tehdyt baletit "Dark of the Moon", "Legend of the North" ja "Homage". Applebaum perusti vuonna 1955 Stratfordin musiikkifestivaalin erillisenä kaksi vuotta vanhasta Stratfordin festivaalista. Hän vetäytyi hallinnollisista toimista Stratfordin musiikkifestivaalilla vuonna 1960.


title: Gordon Delamont

text: Gordon Arthur Delamont (27. lokakuuta 1918 Moose Jaw, Saskatchewan – 16. tammikuuta 1981 Toronto, Ontario) oli kanadalainen musiikkipedagogi, kirjailija, säveltäjä ja trumpetisti. Delamont oli johtava musiikkikasvattaja ja teoreetikko, josta tuli vaikutusvaltainen hahmo taidemusiikkia ja jazzia yhdistäneessä liikkeessä. "Canadian Encyclopedia" nimeää Delamontin tunnetuimmaksi saavutukseksi toimimisen opettajana useille Kanadan huomattavimmista jazzmuusikoista.


title: Gordon Delamont

text: Delamontin johdolla opiskelivat muiden muassa Peter Appleyard, Gustav Ciamaga, Ron Collier, Jimmy Dale, Hagood Hardy, Paul Hoffert, Moe Koffman, Rob McConnell, Ben McPeek, Birnie Piltch, Fred Stone, Norman Symonds ja Rick Wilkins.


title: Gordon Delamont

text: Delamont kirjoitti muun muassa useita teoksia jazzsäveltämisestä ja -sovittamisesta. Näistä teoksista on tullut eri yliopistokursseilla vaadittuja tekstejä, ja niitä on käännetty japaniksi ja italiaksi. Säveltäjänä Delamontin tunnetuin teos on "Canadian Encyclopedian" mukaan "Three Entertainments for Saxophone Quartet" (1969, 1970), jota on esitetty laajalti Atlantin valtameren molemmilla puolilla ja jonka levytti New Yorkin saksofonikvartetti. Muihin Delamontin sävellyksiin kuuluvat "Allegro and Blues" (jazzorkesterille, 1962), "Portrait of Charles Mingus" (oktetille, 1963), "Ontario Suite" (sopraanolle ja orkesterille, 1965, 1967), "Centum" (1966, yhtyeelle), "College No. 3" (1967, 1970), "Song and Dance" (1967, 1970), "Moderato and Blues" (vaskikvintetille, 1973, 1974) sekä "Conversation for Flugelhorn and Alto Saxophone" (1977).


title: Hugh Le Caine

text: Hugh Le Caine (27. toukokuuta 1914 – 3. heinäkuuta 1977) oli kanadalainen fyysikko, sähköisten soitinten suunnittelija ja säveltäjä. Hän sai fyysikon koulutuksensa Queen's Collegessa ja myöhemmin Birminghamin yliopistossa. Hän oli nuoresta saakka myös kiinnostunut musiikista ja sähkösoittimista. Vuonna 1945 hän oli jo aloittanut kotistudiossaan työskentelyn elektronisen kosketinsoitin sackbutin parissa; nykyään soitin tunnustetaan ensimmäiseksi syntetisaattoriksi.


title: Hugh Le Caine

text: Jäätyään eläkkeelle vuonna 1974 Le Caine oli suunnitellut viisitoista uutta musiikki-instrumenttia. Vuonna 1959 perustettiin Toronton yliopistossa Kanadan ensimmäinen ja Pohjois-Amerikan toinen elektronisen musiikin studio. Sen uniikin välineistön suunnitteli Le Caine. Hän julkaisi työstään useita artikkeleita lähinnä tekniikan alan lehdissä. Le Caine saavutti kansainvälistä tunnustusta työstään elektronisen musiikin kehittämiseksi ja sai kolme kunniatohtorin arvoa Kanadassa.


title: Kambila

text: Kambila on maalaiskunta ja sen keskuskylä Koulikoron alueen Katin piirissä Malissa. Se sijaitsee kahdeksan kilometriä Katista luoteeseen. Kunnassa on 15 400 ja kylässä 2 000 asukasta (vuonna 2009).


title: Kambila

text: Kambilan kunnan pinta-ala on 429,25 neliökilometriä. Se rajoittuu pohjoisessa Katin piirin Kalifabougoun ja Yélékébougoun, idässä Safon ja Dialakorodjin, etelässä Dogodoumanin ja Mandén sekä lännessä Doubabougoun ja Diagon kuntiin. Kambilan kunnan keskellä sijaitsee Katin kaupunkikunta. Maisemaa leimaavat Mandinguevuoret. Seutu kuuluu Sudanin vyöhykkeeseen. Kasvillisuus on heinä- ja metsäsavannia.


title: Kambila

text: Kuntaan kuuluu 15 kylää. Asukkaat ovat soninkeja, bambaroita, fulbeja ja mandinkoja. Yleisin kieli on bambara.


title: Kambila

text: Kambilan kautta kulkee Bamakosta Mauritanian ja Senegalin rajalle johtava maantie RN3. Seudun pääelinkeinot ovat maanviljely ja karjanhoito. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kambilassa on Malin suurin karjatori Dral. Kunnassa toimii vuonna 2016 avattu tiilitehdas.


title: Josip Runjanin

text: Josip Runjanin (8. joulukuuta 1821 Vinkovci – 1878 Novi Sad) oli kroatialainen sotilas ja muusikko. Hän on säveltänyt Kroatian kansallislaulun ("Lijepa naša domovino"). Hänen muuhun sävellystuotantoonsa kuuluu "Ljubimo te naša diko", joka perustuu Gaetano Donizettin "Lemmenjuoma"-oopperan teemoihin.


title: Safo

text: Safo on maalaiskunta ja sen keskuskylä Koulikoron alueen Katin piirissä Malissa. Se sijaitsee 20 kilometriä Bamakosta koilliseen. Kunnassa on 14 700 ja kylässä 3 000 asukasta (vuonna 2009).


title: Safo

text: Safon kunnan pinta-ala on 306,94 neliökilometriä. Se rajoittuu pohjoisessa Katin piirin Yélékébougoun, lännessä Kambilan, etelässä Dialakorodjin, Sangarébougoun ja Moribabougoun sekä idässä Koulikoron piirin Tienfalan kuntiin. Maisemaa leimaavat pohjoisesta etelään ulottuva tasanko sekä idän, etelän ja lännen kukkulat, jotka muodostavat Mandinguevuorten jatkeen. Pysyviä vesistöjä ei ole. Seutu kuuluu Sudanin vyöhykkeeseen. Vuotuinen sademäärä on 650–750 millimetriä. Kasvillisuus on pensas- ja metsäsavannia.


title: Safo

text: Kuntaan kuuluu 14 kylää. Uskontoja ovat islam, kristinusko ja animismi.


title: Safo

text: Kunnan liikenneyhteydet ovat heikot. Pääelinkeino on maanviljely. Lisäksi harjoitetaan karjanhoitoa, pienimuotoista kaupankäyntiä ja käsityöammatteja.


title: Fibox

text: Fibox on suomalainen perheyritysryhmä, joka valmistaa sähkölaitteiden koteloita ja tarkkuuspuristettuja muoviosia. Vuonna 1991 perustettu yritys pohjautuu Fiskars-yhtiön 1960-luvun alussa aloittamaan muovikoteloiden valmistukseen, jonka Fiskars myi toimivalle johdolle 1990-luvun alussa. Fibox-konsernin vuosiliikevaihto oli 2010-luvun puolenvälin paikkeilla noin 95 miljoonaa euroa, ja konserni työllisti noin 600 henkilöä. Tehtaita on Suomessa, Puolassa, Kiinassa ja Etelä-Koreassa..


title: Fibox

text: Monialayritys Fiskars aloitti sähkökeskuksissa tarvittavien muovikoteloiden tuotannon 1960-luvun alussa. Iskunkestävästä polykarbonaatista valmistetut kytkinkotelot muodostuivat menestystuotteiksi. 1980-luvulla valikoimaan lisättiin teollisuusautomaatioon sopivia pikkukoteloita. 1990-luvulla Fiskarsin myymästä liiketoiminnasta syntynyt Fibox alkoi kansainvälistyä perustamalla myyntikonttoreita tärkeimmille markkinoille. Tuolloiset tehtaat sijaitsivat Kirkkonummen Jorvaksessa ja Etelä-Korean Incheonissa.


title: Fibox

text: 2000-luvun alussa Fibox osti Suomesta Tamplast Oy:n ja Haloset Oy:n. Vuonna 2003 liiketoiminnot jaettiin kahtia, muoveja ja alumiinia materiaaleinaan käyttävään kotelobisnekseen (Fibox Enclosures) ja muovisten tarkkuusosien valmistukseen monille eri toimialoille (Fibox Plastic Mechanics). Vuonna 2005 perustettiin tehdas Kiinan Kantoniin. Kirkkonummen tehdas lakkautettiin 2008, kun taas Lempäälässä ja Kiuruvedellä sijaitsevia tehtaita kehitettiin edelleen.. Fibox-konserniin kuuluu myös Uudessakaupungissa toimiva Comol Oy.


title: USS Patapsco (1862)

text: USS Patapsco oli Yhdysvaltain laivaston Passaic-luokan monitori, joka palveli Yhdysvaltojen sisällissodassa pohjoisvaltioiden puolella.


title: USS Patapsco (1862)

text: Alus tilattiin Harland and Hollingsworthilta Wilmingtonista Delawaresta. Alus laskettiin vesille 27. syyskuuta 1862 ja otettiin palvelukseen 2. tammikuuta 1Daniel Ammen.


title: USS Patapsco (1862)

text: Palvelukseenotettaessa alus liitettiin Pohjois-Atlantin sulkulaivueeseen, jonka mukana se osallistui 3. maaliskuuta 1863 Savannahissa hyökkäykseen Fort McAllisteriin. Alus siirtyi huhtikuussa North Edisto joelle purjehtien 5. huhtikuuta Charlestoniin osallistuakseen hyökkäykseen kaupungin puolustajia vastaan. Kuukauden lopun alus oli lähes jatkuvassa tulitoiminnassa samoin kuin heinä-elokuussa. Alus jatkoi taistelua kaupungin sataman suojana olevia linnakkeita vastaan ja 8.-9. syyskuuta alus tuki rynnäkköä Fort Sumteriin. Syksystä vuoden 1864 loppuun alus oli South Carolinanssa osallistuen hyökkäykseen sataman pulustuksen murtamiseksi.


title: USS Patapsco (1862)

text: Illalla 15. tammikuuta 1865 aluksen suojatessa yhteysaluksia siihen osui torpedo (miina). Alus upposi alle minuutissa vieden mukanaan 62 miehistönjäsentä.


title: Takaisin ruutuun

text: Takaisin ruutuun ("Back to You") on yhdysvaltalainen James Burrowsin ohjaama tilannekomediasarja. Sarjan päänäyttelijät Kelsey Grammer ja Patricia Heaton esittävät "WURG News 9" -uutiskanavan kilpailuhenkisiä ankkureita.


title: Takaisin ruutuun

text: Sarjaa esitettiin yhdysvalloissa vuosien 2007–08 aikana Foxin kanavalla.


title: Takaisin ruutuun

text: Chuck Darling (Kelsey Grammer) ja Kelly Carr (Patricia Heaton) toimivat Pittsburghin alueella "WURG News 9" -kanavan uutisankkureina. Ruudussa heidän kemiat toimivat loistavasti, mutta ruudun takana tilanne on toisin. Tämä yhteistyö loppui Chuckin saadessa paremman työtarjouksen ja lähtiessä töihin toiselle paikkakunnalle.


title: Takaisin ruutuun

text: Paljon myöhemmin Chuck palaa "WURG News 9:n" riveihin nolattuaan itsensä täysin suuren Los Angelesilaisen televisiokanavan ruudussa. Palattuaan Chuck saa nopeasti tietää olevansa 10–vuotiaan Gracien isä.


title: Takaisin ruutuun

text: Vuoden 2007 alussa Kelsey Grammerin ja Patricia Heatonin kiinnitettiin tulevan "Action News" nimisen tilannekomediasarjan päänäyttelijöiksi. Huhtikuussa 2007 sarjan nimeksi vaihdettiin "Back to You", koska Pittsburghin alueella toimi uutiskanava nimellä Action News.


title: Takaisin ruutuun

text: Sarjan ensimmäisen kauden tilaus vahvistettiin toukokuussa 2007. Heinäkuussa Fox ilmoitti sarjan aloituspäivämääräksi 19. syyskuuta 2007.


title: Takaisin ruutuun

text: "Takaisin ruutuun" kuvattiin 20th Century Foxin Los Angelesin studiolla.


title: Takaisin ruutuun

text: Myös "Takaisin ruutuun" joutui tauolle käsikirjoittajien lakon seurauksena.


title: Takaisin ruutuun

text: Toukokuussa 2008 ilmoitettiin sarjan jääneen yhden kauden mittaiseksi. Tämä oli yllätys, koska se menestyi paremmin kuin kilpaileva jatkoa saanut "Eddie & Jeff" –sarja.


title: Takaisin ruutuun

text: Ensiesityksen jälkeen, katsojilta saadun palautteet myötä Fox ilmoitti leikkaavansa "Something's Up There" jaksosta melua nostattaneen Marsh McGinleyn (Fred Willard) repliikin pois. Fox pyysi anteeksi katsojilta ja kertoi ettei tätä natsismiin viittaavaa repliikkiä ole mukana sarjan jatkoesityksissä ja julkaisuissa.


title: USS Weehawken (1862)

text: USS Weehawken oli Yhdysvaltain laivaston Passaic-luokan monitori, joka palveli Yhdysvaltojen sisällissodassa pohjoisvaltioiden puolella.


title: USS Weehawken (1862)

text: Alus tilattiin Zeno Secor and Companyltä Jersey Citystä New Jerseystä. Alus laskettiin vesille 5. marraskuuta 1862 kumminaan neiti Nellie Cornstock ja otettiin palvelukseen 18. tammikuuta päällikkönään John Rodgers.


title: USS Weehawken (1862)

text: Palvelukseenotettaessa alus liitettiin Pohjois-Atlantin sulkulaivueeseen. Yhdessä "USS Iroquoisin" kanssa ja "Boardmanin" hinaamana alus lähti 18. tammikuuta New Yorkista Port Royaliin.


title: Polvipuntarpää

text: Polvipuntarpää ("Alopecurus geniculatus") on tuulipölytteinen heinäkasvien ("Poaceae") heimoon, puntarpäiden ("Alopecurus") sukuun kuuluva kasvilaji. Se on monivuotinen ja yleisesti ottaen matalakasvuinen heinälaji. Polvipuntarpää muistuttaa nurmipuntarpäätä ("Alopecurus pratensis"), mutta on yleensä sitä pienempi. Lisäksi lajit voi erottaa lehtien värin, varsien polveilevuuden sekä röyhyn kapeuden perusteella. Polvipuntarpää muistuttaa paljolti myös rantapuntarpäätä ("Alopecurus aequalis"), josta sen voi erottaa tähkylöiden vihneiden perusteella.


title: Polvipuntarpää

text: Polvipuntarpään varret kasvavat ovat noin 30 cm korkeiksi. Ne ovat tyveltä kasvutavaltaan maanmyötäisiä, keskivaiheiltaan polveilevia sekä juurehtivia. Lehdet ovat harmaanvihreitä ja ylimmät lehdet ovat lyhyitä. Polvipuntarpään kukinto on kapea, tähkämäinen, noin 4 cm pitkä röyhy, jonka väri vaihtelee harmaansinertävästä violettiin. Röyhyn tähkylät ovat pehmeäkarvaisia ja niissä on pitkä, ulkoneva vihne. Polvipuntarpää kukkii koko kesän, toukokuusta elokuulle.


title: Polvipuntarpää

text: Polvipuntarpää kasvaa yleisesti kaikenlaisilla kosteilla paikoilla. Polvipuntarpää on kuitenkin heikko kilpailija, joten se kasvaa vain paikoilla, joilla muu kasvillisuus on matalaa. Suomessa polvipuntarpäätä tavataan yleisesti lähes koko maassa napapiirin eteläpuolella, ja se on yleisempi maan länsiosissa kuin itäosissa. Yleisimmillään polvipuntarpää on Lounais-Suomessa ja Pohjanmaalla.


title: Pyöräilykasvatus

text: Pyöräilykasvatus on lapsen opettamista pyöräilemään, nauttimaan pyöräilystä ja hallitsemaan liikenteessä liikkuminen. Pyöräilyä ei nähdä pelkäksi tekniseksi taidoksi tai urheilumuodoksi, vaan osaksi arkea. Pyöräilykasvatuksessa lapsia halutaan auttaa löytämään pyöräilyn ilo ja hyöty, ja tekemään pyörästä luonnollinen tapa siirtyä paikasta toiseen. Pyöräilykasvatuksen tavoitteena on aktiivisesti liikkuva ihminen, jolle pyörä on luonteva valinta arkimatkoilla ja joka osaa liikkua liikenteessä tarkoituksenmukaisesti ja sujuvasti.


title: Pyöräilykasvatus

text: Pyöräilyn opettaminen tehdään leikin ja onnistumisen kokemusten kautta. Mikä tässä parhaiten toimii, on lapsikohtaista: tehtäviä voidaan soveltaa niin, että jokainen pärjää. Tehtäviä voidaan myös pilkkoa pieniin osiin, jolloin lapsi ei väsy ja saa kokea onnistumista useamman kerran. Esimerkiksi ajotaitoradalla voidaan ensin mennä osa kerrallaan ja vasta myöhemmin kokonainen rata yhdellä kertaa.


title: Pyöräilykasvatus

text: Pyöräilyleikit ovat osa pyöräilyn perustaitojen harjoittelua. Pyöräilyleikit on lanseerannut Suomeen vuonna 2017 Pyöräilykuntien verkosto ja Pyöräliitto Tanskalaisen pyöräilynedistämisjärjestön Cylistförbundetin mallin mukaan. Leikkimisen voi aloittaa jo potkupyörällä. Monet leikit ovat versioita tutuista pihapeleistä, kuten seuraa johtajaa tai peili. Leikkien pedagoginen ajatus on se, että leikin tiimellyksessä lapsi unohtaa opettelevansa uutta taitoa. Näin tasapaino, kehon hallinta, ympäristön tarkkailu, jarruttaminen, kääntyminen ja moni muu tärkeä taito kehittyvät kuin huomaamatta. Esimerkiksi lapsi, joka ei uskalla irrottaa kättä suuntamerkin näyttämiseksi ohjaustangosta saattaa rohkaistua käden irroittamiseen kun tehtävänä on napata saippuakuplia.


title: Pyöräilykasvatus

text: Pyöräilyleikeissä harjoitellaan taitoja, joitten on oltava hallinnassa, ennen kuin lapsen kanssa on turvallista liikkua liikenteessä. Jotta varsinaiseen liikennekasvatukseen voidaan siirtyä, on lapsen ostattava ajaa suoraan, jarruttaa, kääntyä, näyttää suuntamerkki kumpaankin suuntaan ja tarkkailla ympäristöä menettämättä tasapainoaan.


title: Marjan Mozetich

text: Marjan Mozetich (s. 7. tammikuuta 1948 Gorizia) on kanadalainen säveltäjä. Hän syntyi Italiassa jugoslavialaisille vanhemmille, mutta muutti vuonna 1952 perheineen Kanadaan ja sai maan kansalaisuuden 1957. Hän valmistui musiikin kandidaatiksi Toronton yliopistosta vuonna 1972. Hänen opettajiaan olivat Reginald Bedford, Lothar Klein, John Weinzweig, Margaret Parsons ja Clifford Poole. Hän sai myös yksityistä opetusta sävellyksessä Luciano Beriolta Roomassa, Franco Donatonilta Sienassa ja David Bedfordilta Lontoossa. Mozetich aloitti itse opettamisen vuonna 1991 Queenin yliopistossa.


title: Marjan Mozetich

text: Mozetichin teoksista "Affairs of the Heart" (2001), "Angels in Flight" (2010) ja "Lament in the Trampled Garden" (2010) pääsivät ehdolle vuoden parhaan klassisen sävellyksen Juno-palkinnon saajaksi. Viimeksi mainitulla teoksella Mozetich voittikin palkinnon. Hänen muihin teoksiinsa lukeutuu Krzysztof Pendereckin ja György Ligetin vaikutteita ilmentävä "Changes" jousikvartetille (1971, uudistettu 1983).


title: Sodan tuulet

text: Sodan tuulet ("The Winds of War") on toisesta maailmansodasta kertova yhdysvaltalainen jatkuvajuoninen televisiosarja vuodelta 1983. Se perustuu Herman Woukin samannimiseen romaaniin vuodelta 1971, jonka pohjalta kirjailija itse viimeisteli sarjan käsikirjoituksen alkuperäisen käsikirjoittajan kuoltua. Lähes 15-tuntisen sarjan on tuottanut ja ohjannut Dan Curtis ABC-televisiokanavalle. Ennätyskallis mutta myös ennätyssuuren tv-yleisön Yhdysvalloissa saanut sarja sai vuonna 1988 peräti 27-tuntisen jatkosarjan "Sodan muisto", joka ei kuitenkaan menestynyt vaan tuotti taloudellisen tappion.


title: Sodan tuulet

text: Tarinan keskiössä on amerikkalainen upseeriperhe toisen maailmansodan varhaisvaiheen Berliinissä. Isä Victor ”Pug” Henry toimii siellä Yhdysvaltojen sotilasattašeana, ja mukana on myös hänen vaimonsa Rhoda sekä heidän kolme aikuistuvaa lastaan, Warren, Byron ja Madeline. Sarjassa seurataan myös juutalaista Jastrowin perhettä. Victor Henrystä tulee presidentti Rooseveltin tärkeä Euroopan-asiantuntija, joka tapaa sarjan kuluessa muun muassa Hitlerin ja Stalinin. Sarjan tapahtumat ulottuvat keväästä 1939 aina Pearl Harborin taisteluun ja sitä seuranneeseen Yhdysvaltojen mukaantuloon.


title: Sodan tuulet

text: "Sodan tuulet" oli yksi siihen asti suurisuuntaisimmista television draamatuotannoista. Sitä valmisteltiin 14 vuotta ja kuvattiin 13 kuukautta kuudessa maassa yli 40 miljoonan dollarin budjetilla. Sarjan markkinointibudjetti vastasi yli puolta tuotantobudjetin koosta.


title: Sodan tuulet

text: Sarja sai Yhdysvalloissa ensiesityksellään 140 miljoonaa katsojaa, mikä rikkoi siihen asti "Juuret"-televisiosarjalla (1977) olleen katsojaennätyksen 135 miljoonaa. "Sodan tuulet" sai suuren suosion monissa muissakin maissa, mutta sitä myös arvosteltiin muun muassa saippuaoopperamaisesta tyylistä. Televisiouusinnan alla 1986 "Helsingin Sanomien" Pertti Avola kutsui sarjaa teennäiseksi ja huonosti näytellyksi tusinatavaraksi.


title: Sodan tuulet

text: "Sodan tuulten" tarina jatkuu vuoden 1988 minisarjassa "Sodan muisto" (War and Remembrance), joka esitettiin Suomessa syksyllä 1990. Se oli "Sodan tuuliakin" suurisuuntaisempi panostus, mutta aiheutti ABC:lle arviolta 30–40 miljoonan tappiot ja käytännössä lopetti suurten tv-draamasarjojen tuotannot Yhdysvalloissa vuosiksi..


title: Rivka Golani

text: Rivka Golani (aiemmin "Erdesz"; s. 22. maaliskuuta 1946 Tel Aviv, Israel) on kanadalainen alttoviulisti ja kuvataiteilija. Hän aloitti viulunsoiton opintonsa seitsemänvuotiaana ja tuli Alexander Moskowskyn oppilaaksi 18-vuotiaana. Hän siirtyi 21-vuotiaana alttoviuluun, jota hänelle opetti Tel Avivin yliopiston Rubin-musiikkiakatemiassa Ödön Pártos vuosina 1965–1971.


title: Rivka Golani

text: Musiikillisten opintojensa ollessa vielä kesken Golani aloitti toimintansa myös ammattimaisena kuvataiteilijana. Hänen piirrostensa näyttelyitä järjestettiin Kanadassa, Israelissa ja Euroopassa. Hän oli Israelin filharmonikkojen jäsenenä ja esiintyi solistina muidenkin israelilaisorkesterien kanssa ennen muuttamistaan Kanadaan vuonna 1974. Kanadan kansalaisuuden hän sai vuonna 1983. Hän opetti maassa 1970–1980-luvuilla muiden muassa Mary Carol Nugentia, Beverley Spottonia ja Kent Teepleä. Vuonna 1987 hän asettui Lontooseen silloisen aviomiehensä, kapellimestari Thomas Sanderlingin kanssa. Hän palasi kuitenkin usein Kanadaan pitämään konsertteja.


title: Rivka Golani

text: Golani on esiintynyt laajalti resitalistina sekä eri orkesterien solistina ja välillä kamarimusiikkiesityksissä. Hän on tulkinnut muiden muassa William Waltonin, Robin Hollowayn (kantaesitys, 1985) ja Edward Elgarin konsertot. Erityisesti häntä varten oli vuoteen 2003 mennessä myös sävelletty kolmattasataa teosta, joihin kuului vähintään 39 konserttoa. Vuonna 2009 Golani nimitettiin Canadian Music Centren lähettilääksi musiikillisten ansioidensa johdosta.


title: Pyöräliitto

text: Pyöräliitto (Cyklistförbundet, Finnish Cyclists' Federation) on suomalainen pyöräliikenteen edunvalvontajärjestö ja paikallisten arkipyöräilyseurojen kattojärjestö. Järjestö on poliittisesti ja uskonnollisesti sitoutumaton.


title: Pyöräliitto

text: Pyöräliitto on perustettu 2014 Tampereella. Liiton toimisto sijaitsee Helsingissä. Palkattuja työntekijöitä (2018 tilanne) on 5.


title: Pyöräliitto

text: Pyöräliitto on strategiassaan asettanut tavoitteekseen sen, että vuoteen 2020 mennessä pyöräilyn kulkutapaosuus on kasvanut valtakunnallisesti 25 % vuoden 2015 tilanteesta (Henkilöliikennetutkimus 2015-2016). 2015 pyöräilyn kulkutapaosuus oli 8%. Tämä tarkoittaa käytännössä sitä, että että ns. arkimatkoja kuljettaisiin nykyistä enemmän auton sijasta polkupyörällä.


title: Pyöräliitto

text: Strategian yksityiskohtaisemmat tavoitteet: Pyöräliitto pyrkii tavoitteisiinsa vaikuttamistyön, kampanjoinnin, julkisen keskustelun, paikallisyhdistysten tukemisen ja hanketyön keinoin. Tärkeä osa työtä on päättäjien, vaikutajien ja virkamiesten tapaaminen ja pyörällä liikkuvien näkökulman ja tarpeitten kertominen heille. Pyöräliitto antaa asiantuntijatukea virkamiehille, päättäjille, kansalaisvaikuttajille ja toimittajille.


title: Pyöräliitto

text: Pyöräliitolla on erilaisia kampanjoita ja hankkeita mm. VeloFinland on vuosittainen pyöräliikenteen oma seminaari, jonka Pyöräliitto on järjestänyt vuodesta 2015 alkaen. Kaksipäiväisen seminaarin aikana käsitellään pyöräliikenteeseen ja kaupunkisuunnitteluun liittyviä aiheita eri näkökulmista, mm. talouden, kansanterveyden, viihtyvyyden, kaavoituksen ja kulttuurin näkökulmista. Seminaari on suunnattu virkamiehille, päättäjille, kaavoittajille, alan opiskelijoille ja kaikille pyöräliikenteen edistämisestä kiinnostuneille. VeloFinland on järjestetty (aikajärjestyksessä) Jyväskylässä, Helsingissä, Tampereella ja Turussa.


title: Pyöräliitto

text: Jäseninä pyöräliitossa on sekä paikallisia rekisteröityjä pyöräily-yhdistyksiä että yksityishenkilöitä. Valtaosa jäsenistä kuuluu johonkin jäsenyhdistykseen, mutta suorajäseniäkin on. Vuoden 2018 alkupuolella jäsenyhdistyksiä oli 12 kpl ja henkilöjäseniä (yhdistysten jäsenet + Pyöräliiton suorajäsenet) oli noin 2800. Jäsenyhdistykset ovat (aakkosjärjestyksessä)Pyöräliiton kanssa yhteistyötä tekee myös lukuisa määrä rekisteröimättömiä yhdistyksiä ja toimijoita. Ylintä valtaa Pyöräliitossa käyttävät jäsenet. Liittokokous pidetään loppuvuodesta, yleensä VeloFinlandia seuraavana sunnuntaina. Liittokokous hyväksyy strategian ja valitsee liittohallituksen.


title: Pyöräliitto

text: Pyöräliitto on jäsenenä European cyclists' Federation ECF:ssä ja Suomen pyöräilynohjaajat ry:ssä.


title: Alkanoliamiinit

text: Alkanoliamiinit eli aminoalkoholit ovat orgaanisia yhdisteitä, joiden rakenteessa on sekä alkoholeille tunnusomainen hydroksyyliryhmä että amiineille tunnusomainen aminoryhmä. Alkanoliamiinit ovat tärkeitä yhdisteitä liuottimina sekä orgaanisen kemian synteeseissä.


title: Alkanoliamiinit

text: Alkanoliamiinien rakenteessa sekä amino- että hydroksyyliryhmät voivat olla joko primäärisiä, sekundäärisiä tai tertiäärisiä. Molekyylimassaltaan pienet ja rakenteeltaan yksinkertaiset alkanoliamiinit ovat huoneenlämpötilassa olomuodoltaan nesteitä ja suuremmat kiteisiä kiinteitä aineita. Useat alkanoliamiinit liukenevat hyvin veteen ja poolisiin orgaanisiin liuottimiin. Amiinien tavoin alkanoliamiinit ovat emäksisiä ja reagoivat happojen kanssa muodostaen suoloja. Karboksyylihappojen ja happokloridien kanssa reagoidessaan alkanoliamiinit muodostavat huoneenlämpötilassa amideja ja kuumennettaessa estereitä. Dikarboksyylihapot reagoivat muodostaen poly(amidiesteri)polymeerin.


title: Alkanoliamiinit

text: Alkanoliamiinien valmistamiseen on kaksi pääasiallista tapaa. Ammoniakki tai amiini reagoi epoksidien kanssa nukleofiilisella substituutioreaktiolla, jolloin epoksidin rengasrakenne avautuu ja muodostuu alkanoliamiini. Tyypillisimmät käytetyt epoksidit ovat etyleenioksidi ja propyleenioksidi. Toinen tapa on pelkistää nitroalkoholeja vedyttämällä, ja tässä menetelmässä katalyyttinä käytetään Raney-nikkeliä.


title: Alkanoliamiinit

text: Alkanoliamiineja käytetään monien muiden orgaanisten kemikaalien, esimerkiksi emulgointiaineiden, pinta-aktiivisten aineiden, lääkkeiden ja maatalouskemikaalien, valmistukseen. Tämän lisäksi niitä käytetään myös liuottimina, polymeerien valmistukseen, happamien kaasujen puhdistamiseen kemianteollisuudessa ja ruosteenpoistokemikaaleina. Alkanoliamiineja käytetään ja valmistetaan vuosittain tuhansia tonneja.


title: Sodan muisto

text: Sodan muisto ("War and Remembrance") on toisesta maailmansodasta kertova yhdysvaltalainen televisiosarja vuodelta 1988. Sen on tuottanut ja ohjannut Dan Curtis. 27-tuntinen, kahdestatoista parituntisesta jaksosta muodostuva sarja perustuu Herman Woukin samannimiseen romaanisarjaan, jonka pohjalta kirjailija sovelsi sarjan käsikirjoituksen yhdessä ohjaajan ja Earl W. Wallacen kanssa. "Sodan muisto" on jatkoa vuoden 1983 sarjalle "Sodan tuulet", ja tarina jatkuu Pearl Harborin taistelusta ja Yhdysvaltojen mukaantulosta toiseen maailmansotaan. Monet näyttelijätkin ovat samoja, kuten päähenkilöä Victor ”Pug” Henryä esittävä Robert Mitchum. Nuorempia roolihahmoja esittävät eri näyttelijät kuin viisi vuotta aiemmassa "Sodan tuulissa": esimerkiksi Natalietä näyttelee Ali MacGraw’n sijasta Jane Seymour.


title: Sodan muisto

text: "Sodan muiston" edeltäjä "Sodan tuulet" oli tiettävästi maailman siihen asti kallein televisiosarja. "Sodan muisto" oli vielä kunnianhimoisempi tuotanto. Edeltäjäänsä kaksin verroin pidempää 27-tuntista sarjaa kuvattiin 21 kuukautta kymmenessä eri maassa. Sarjassa on 358 puheroolia, ja pelkästään Euroopassa kuvatuissa jaksoissa tarvittiin yhteensä yli 30 000 avustajaa. Auschwitzin keskitysleiriä entistettiin kuvauksia varten Puolan viranomaisten yhteistyöllä..


title: Sodan muisto

text: "Sodan muisto" perustuu Herman Woukin romaaneihin, jotka on alun perin julkaistu suomeksi vuosina 1979–1981 nimillä "Hyvästi huominen, Maailmanpalo, Sodan mainingit" ja "Tulipilven takana". Vuonna 1991 romaanisarja julkaistiin uudelleen televisiosarjan mukaisella nimellä "Sodan muisto".


title: Sodan muisto

text: John Gielgud oli Emmy-ehdokkaana roolistaan.


title: Sodan muisto

text: Kun "Sodan tuulet" rikkoi kaikkien aikojen katsojaennätykset Yhdysvalloissa 140 miljoonalla katsojallaan, suuria toiveita osakseen saaneesta "Sodan muistosta" tulikin tuottajayhtiö ABC:lle suuri pettymys ja arviolta 30–40 miljoonan dollarin tappiot. "The New York Timesin" Andy Meisler kirjoitti vuonna 2002 "Sodan muiston" tappaneen lopullisesti 1970-luvun lopun sarjoista "Rikas, rakas, köyhä, varas" (1976) ja "Juuret" (1977) alkaneen eeppisten minisarjojen genren. 1990-luvulle tultaessa televisiokanavat eivät uskaltaneet pitkään aikaan tuottaa juuri kahta osaa pidempiä draamasarjoja.. Myös kriitikot suhtautuivat "Sodan muistoon" nuivasti. "Helsingin Sanomien" Pertti Avola otsikoi sarjan suomalaisen tv-esityksen alla 1990 sarjan olevan ”viihteellistä näennäisdraamaa”.


title: Sodan muisto

text: Sarja julkaistiin Suomessa seitsemästä VHS-kasetista muodostuvana videokokoelmana. Nykyisin se on saatavana dvd-boksina.


title: Yordy Ramiro

text: Yordy Ramiro (s. 1949 Acapulco) on meksikolainen oopperalaulaja, äänialaltaan tenori. Hän oli lapsena poikakuoron jäsenenä. Opiskeltuaan Méxicossa ja Genovassa hän teki oopperadebyyttinsä Italiassa vuonna 1977 tulkitsemalla Pinkertonin roolin Giacomo Puccinin oopperassa "Madama Butterfly". Kyseisen roolin Ramiro tulkitsi myös esiintyessään ensimmäistä kertaa Wienin valtionoopperassa, jossa hän on esiintynyt myös muun muassa Alfredon roolissa "La traviatassa" (Giuseppe Verdi).


title: Alida Ferrarini

text: Alida Ferrarini (1946 – 26. kesäkuuta 2013)) oli italialainen oopperalaulaja, äänialaltaan sopraano. Hän oli yksi maansa johtavista koloratuurisopraanoista. Hän syntyi Veronassa, jossa hän opiskeli Enzo Cecchetellin johdolla ennen debytoimistaan Trevisossa Giacomo Puccinin "La bohèmen" esityksessä.


title: Alida Ferrarini

text: Ferrarini esiintyi La Scalassa ensimmäistä kertaa 27. helmikuuta 1979 Adinan roolissa Gaetano Donizettin oopperassa "Lemmenjuoma". Hän korvasi esityksessä Mirella Frenin viimeisellä hetkellä. Adinan ohella muihin hänen tunnettuihin rooleihinsa lukeutuivat Gildan rooli "Rigolettossa" (Giuseppe Verdi), Liùn rooli "Turandotissa" (Giacomo Puccini) ja Micaëlan rooli "Carmenissa" (Giacomo Puccini). Hän tulkitsi myös muun muassa barokkioopperaa ja harvinaisempia rooleja ranskalaisissa sekä venäläisissä oopperoissa.


title: Kilvenkannattaja

text: Kilvenkannattaja on vaakunan kilven viereen sijoitettu kilpeä tukeva olento tai esine. Tyypillisesti niitä on kaksi, yksi kilven kummallakin puolella, mutta niiden määrä voi vaihdella yhdestä jopa neljään. Kilvenkantajat seisovat usein jalustalla eli postamentilla. Aina postamenttia ei ole, mutta sen puuttumista ei kaikkialla pidetä heraldisesti virheettömänä.


title: Kilvenkannattaja

text: Kilvenkantajia on useimmiten yhteiskunnan ylimmillä arvoasteilla olevien, kuten hallitsijoiden, ruhtinaiden ja valtioiden, vaakunoissa. Onkin sanottu, että kilvenkannattajat kuuluvat vain tällaisiin vaakunoihin, mutta yleispätevää käytäntöä eri maiden heraldiikassa ei ole. Pohjoismaissa kilvenkannattajia on myös vapaaherrallisilla suvuilla ja Euroopassa yhteisöillä. Suomalaisessa heraldiikassa kilvenkannattajat eivät kuitenkaan kuulu porvaris- tai yhteisövaakunoihin.


title: Sirpa Kurppa

text: Sirpa Liisa Anneli Kurppa (o.s. "Hynninen"; s. , Joroinen) on Luonnonvarakeskuksen biotekniikka- ja elintarviketutkimuksen tutkimusprofessori. Hän työskentelee Jokioisilla.


title: Sirpa Kurppa

text: Kurppa kirjoitti ylioppilaaksi vuonna 1972 (Varkauden yhteislyseo). Hän opiskeli Helsingin yliopistossa, jossa suoritti maatalous- ja metsätieteiden maisterin tutkinnon ja josta valmistui agronomiksi vuonna 1977. Hän valmistui maatalous- ja metsätieteiden tohtoriksi vuonna 1990. Samana vuonna hänelle myönnettiin maatalouseläintieteen dosentuuri.


title: Sirpa Kurppa

text: Professori Kurpalle on myönnetty Suomen Valkoisen Ruusun ritarikunnan I luokan ritarimerkki. Hän on ollut Suomalaisen Tiedeakatemian jäsen vuodesta 2006.


title: Sirpa Kurppa

text: Sirpa Kurppa on naimisissa emeritusprofessori Aarne Kurpan kanssa. Heillä on kolme lasta.


title: Sirpa Kurppa

text: "(Artikkeli on keskeneräinen)"


title: Deuteronomistinen historia

text: Deuteronomistinen historia viittaa Deuteronomistiseen historiateokseen ja sen tulkintaan. Se on Viidennestä Mooseksen kirjasta aina Kuninkaiden kirjoihin ulottuva kertomus, joka käsittää tapahtumat Mooseksen kuolemasta Israelin ja Juudan pakkosiirtolaisuuteen asti.


title: Deuteronomistinen historia

text: Israelin ja Juudan pakkosiirtolaisuus ja temppelin tuhoutuminen olivat merkittävä kansaa ja yhteisöä kohdannut kriisi, jonka seurauksena varhainen juutalaisuus joutui tulkitsemaan historian tapahtumat uudelleen. Tämä näkyy konkreettisesti Vanhan testamentin tekstihistoriassa. Tekstiä muokattiin, lisättiin ja poistettiin sitä mukaan mikä selittää Israelia ja Juudaa kohdannutta katastrofia. Tämä näkyy esimerkiksi tiukan monoteismin korostamisena, epäjumalanpalveluksen kieltämisenä, temppelikultin keskittämisenä Jerusalemiin ja entisajan kuninkaiden rikosten luettelemisena. Deuteronomistisen historiantulkinnan taustalla oli pyrkimys määritellä nykyhetkeä tulkitsemalla mennyttä historiaa uudelleen.


title: JYP Entertainment

text: JYP Entertainment () on Park Jin-Youngin vuonna 1997 perustama eteläkorealainen levy-yhtiö. Yhtiö on saanut nimensä sen perustajan mukaan. Sen tunnetuimpiin artisteihin kuuluu Twice, Got7, day6, Stray Kids ja 2PM, joiden lisäksi mm. Jackson Wang ja Jay Park ovat luoneet uransa JYPn alaisuudessa.


title: JYP Entertainment

text: Vuonna 2018 yhtiö nousi toiseksi arvokkaimmaksi k-pop -yhtiöksi YG Entertainmentin ohi. Ensimmäisenä on SM Entertainment.


title: Sovelto

text: Sovelto Oyj on suomalainen koulutuspalveluja tarjoava yritys, joka syntyi vuonna 2006, kun FCS Partners Oyj ja Sovelto Oy yhdistivät liiketoimintansa ja yhdistelmänimeksi otettiin ensin FC Sovelto Oyj. Myöhemmin nimi muutettiin muotoon Sovelto Oyj. Sovelton toimitusjohtajana toimii Sanna Varpukari ja hallituksen puheenjohtajana Risto Linturi. Sovelton liikevaihto on pysyt viimevuosina noin 7,7 miljoonaa eurossa. Henkilöstön määrä vuonna 2018 oli 55 henkilöä.


title: Sovelto

text: Sovelton nykyinen koulutustarjonta sisältää teknologia-, johtamis- ja tuottavuuskoulutusta.


title: Manhunt (täsmennyssivu)

text: Manhunt voi viitata muun muassa seuraaviin asioihin:


title: Salaparuta

text: Salaparuta on kunta Italiassa Sisilian länsiosassa olevassa Trapanin maakunnassa.


title: Salaparuta

text: Salaparuta tuhoutui täysin Belicejoen laaksossa tapahtuneessa voimakkaassa maanjäristyksessä vuonna 1968. Tuhoutunut kylä hylättiin, ja uusi kylä päätettiin rakentaa muutaman kilometrin päähän vanhasta.


"Saaga Illugista, Gríðrin kasvattipojasta" (isl. "Illuga saga Gríðarfóstra") on islantilainen saaga, joka kertoo talollisen pojasta, Illugista, joka kohtaa viikinkiretkellä ystävästä kuninkaanpoika Sigurðrin kanssa kaukana pohjoisessa peikkoämmäksi loihditun prinsessan ja tämän tyttären. "Saaga Illugista" luetaan myöhäisiin muinaissaagoihin. Se on kirjoitettu todennäköisesti 1400-luvulla, vaikkakin sen keskiaikaista alkuperää on myös epäilty. Saagan varhaisin käsikirjoitus, muinais- ja ritarisaagoja sisältävä AM 123 8vo, on 1500-luvulta. "Saaga Illugista" on kuitenkin osa laajempaa skandinaavista tarinaperinnettä, josta on säilynyt jälkiä norjalaisissa, tanskalaisissa ja färsaarelaisissa kansanballadeissa. "Saaga Illugista, Gríðrin kasvattipojasta" on ilmestynyt suomeksi käännettynä muinaissaagojen kokoelmassa "Egill Yksikätinen – Muinaissaagoja Pohjolasta" (Finn Lectura 2013).


Saaga Illugista, Gríðrin kasvattipojasta kertoo Sviði-nimisen talollisen pojasta nimeltä Illugi, joka on Tanskanmaan kuningas Hringrin pojan Sigurðrin hyvä ystävä. Kuninkaan neuvonantaja Björn ei pidä Illugista, ja kun Sigurðr pyytää Illugia mukaansa viikinkiretkelle, jonne hänen isänsä on määrännyt mukaan myös Björnin, Illugin äiti estelee ensin. Hän epäilee Illugin joutuvan Björnin taikojen alaiseksi. Äiti teettää kuitenkin Illugilla kokeen, jossa tämä osoittaa, ettei ole altis noituudelle.


title: Saaga Illugista, Gríðrin kasvattipojasta

text: Sigurðr lähtee viikinkiretkille Illugi ja Björn mukanaan. He kulkevat saagan mukaan Skotlannissa ja Orkneysaarilla. Syksyn tullen Sigurðr tahtoo palata kotiin, mutta hänen laivansa joutuu paluumatkalla pahaan myrskyyn. Laiva ajautuu myrskyn seurauksena kauas pohjoiseen, lahteen, jota saagassa kutsutaan nimellä Gandvík.


text: Miehistö on lopen uupunut, eikä kukaan onnistu tekemään tulta. Björn lähettää Illugin noutamaan veneellä vastarannalta tulta, tai tämä pääsisi hengestään. Vuonon toiselta puolelta Illugi löytää luolan, jossa asuu peikkoämmä nimeltä Gríðr yhdessä kuvankauniin tyttärensä Hildrin kanssa. Tämä lupaa Illugille tulta vain, jos tämä kertoisi hänelle kolme totuutta. Samalla Illugi saisi myös hänen tyttärensä.


text: Illugi ryhtyy toimeenpanemaan liittoaan Hildrin kanssa, mutta kolmesti Gríðr tarttuu häneen ja uhkaa katkaista hänen kaulansa. Illugi on täysin peloton, eikä reagoi Gríðrin yrityksiin mitenkään. Kolmannen kerran jälkeen Gríðrin ja hänen tyttärensä ylle langetettu pahansuopa taika särkyy.


text: Illugin selvittyä Gríðrin testistä, Gríðr kertoo hänelle olevansa Signý, Haltiamaan ("Álfheimr") kuninkaan tytär. Kun kuningatar kuoli, oli tämä ottanut uuden vaimon, Grímhildrin, joka oli pahansuopa ja aiheutti lopulta kuninkaan kuoleman. Kun kuningas oli kuollut, Grímhildr oli taioillaan aikaansaanut sen, että Signý oli muuttunut peikkoämmäksi ja hän oli joutunut tyttärensä kanssa kaukaiseen luolaan, missä hänen tuli surmata jokainen tyttärensä vuoteessa oleva mies. Siellä häntä piinasivat joka yö myös seitsemän noitasisarusta, jotka silpoivat häntä, mutta kuitenkin niin, ettei hän koskaan kuollut. Gríðrin lopetettua tarinansa seitsemän sisarusta ilmestyvät luolaan, mutta Illugi surmaa ne ja polttaa ne roviolla.


text: Illugi saa Gríðriltä tulen mukaansa ja palaa Hildrin kanssa laivalle. Miehet eivät kuitenkaan pääse jatkamaan matkaansa kotiinpäin, sillä tuuli ei ole suotuisa. Björn syyttää Hildriä noidaksi ja sanoo kehnon purjehdussään olevan tämän syytä. Seuraavana yönä Björn katoaa, mutta löytyy myöhemmin mastosta, minne Gríðr on hirttänyt hänet palkaksi siitä, että Björn oli sanonut Hildriä noidaksi. Tämän jälkeen miehet pääsevät purjehtimaan pois (saagan mukaan Finnmarkista, "Finnmörk") ja palaavat kotiin Tanskanmaalle, missä Illugi elää yhdessä Hildrin kanssa ja Sigurðr ottaa puolisokseen tämän äidin Signýn.


text: Illugin saagassa mainitaan kauas pohjoiseen sijoitettu Gandvík, missä oletettiin sijaitsevan myös Bjarmien maan. Paikannimen on katsottu viittaavan Vienanmereen. Joissain yhteyksissä on myös esitetty, että sillä olisi voitu tarkoittaa Pohjanlahtea tai Jäämerta, mutta nämä tulkinnat eivät ole saaneet paljoakaan kannatusta. Kirjaimellisesti nimi Gandvík tarkoittaa taika-, noita- tai hirviölahtea ja viitannee skandinaavien parissa mahdollisesti olleisiin uskomuksiin alueella elelleistä hirviöistä. Keskiajan islantilaisille Vienanmeri oli todennäköisesti kaukainen ja tuntematon paikka, mikä on saattanut vahvistaa mielikuvaa. Illugin saagassa mainitaan miesten lähtiessä paikasta, jonne olivat myrskyn vuoksi ajautuneet (saagan mukaan Gandvíkista), että nämä lähtevät ”Finnmarkista” ("Finnmörk"), jolla on yleensä viitattu Finnar-nimellä tunnetun etnisen ryhmän jäseniin. Termillä on usein viitattu saamelaisiin. Finnmörk taas kattaa jotakuinkin nykyisen Finnmarkin alueen Norjassa.


text: Tanskasta, Norjasta ja Färsaarilta on säilynyt Illugista kertovia kansanballadeja, mutta esimerkiksi norjalaisen balladin osalta on esitetty, ettei se perustuisi "Saagalle Illugista". Sen sijaan saagan on katsottu pohjautuvan johonkin balladin varhaisemmista muodoista, jonka tarinaa saagan kirjoittaja on laajentanut kirjoittaakseen sen pohjalta muinaissaagan tai sellaista jäljittelevän pastissin. Lisäksi yhteyksiä on havaittu saagan ja Saxo Grammaticuksen 1200-vaiheilla kirjoittaman teoksen Gesta Danorum kuvauksessa Thorkillus Adalfaruksen matkasta Utgarthilocuksen luokse (kirja VIII). Vaikutusyhteydet tältä osin ovat kuitenkin epäselviä, ja useampia selityksiä on esitetty. Saxon kertomus on voinut pohjautua suulliseen tarinaan, joka säilyi itsenäisenä tarinana Islannissa ja jota Illugin saagan kirjoittaja käytti omassa tarinassaan. Toisaalta "Gesta Danorum" on voinut vaikuttaa suulliseen balladiperinteeseen Tanskassa, ja vaikutus "Saagaan Illugista" on voinut kulkeutua tuon balladiperinteen kautta.


text: "Saaga Illugista" kuuluu niiden islantilaisten muinaissaagojen joukkoon, jotka käännettiin ruotsiksi tai latinaksi suurvalta-ajan Ruotsissa, missä saagojen kieltä, muinaisislantia, ei enää ymmärretty. Käännettyihin saagoihin kuului erityisesti niitä saagoja, joita gööttiläisessä historiankirjoituksessa pidettiin merkittävinä lähteinä Ruotsin muinaisesta menneisyydestä. "Saaga Illugista" ilmestyi nimellä "Sagan af Illuga Grydar fostra" islantilaisen Gudmundr Ólafssonin kääntämänä (Upsala 1695). Saagan sankarilla, Illugilla, oli genealoginen yhteys ruotsinmaalaisiin sankareihin, sillä hänen kerrottiin olevan Sviði Uljaan ("Sviði inn sókndjarfi") poika. Viimeksi mainitun kerrottiin Bósin saagassa olevan göötanmaalaisen Bósin äpäräpoika. Illugin ystävä Sigurðr mainitaan Tanskanmaan kuningas Hringrin pojaksi, joka taas tulkittiin Ruotsin valtakuntaan kuuluvan Skoonen kuninkaaksi. Varauksellisia näkemyksiä muinaissaagojen lähdearvosta historianlähteenä esitettiin kuitenkin jo 1600-luvulla. Nykytutkimus suhtautuu kriittisesti muinaisesta menneisyydestä kertovien saagojen mahdollisuuteen toimia lähteenä siitä ajasta, jota ne kertovat kuvaavansa. Tutkimuksessa "Saagaa Illugista" tarkastellaan pitkälti kansansadulle tyypillisiä piirteitä sisältävänä lähteenä.


title: Guje Sevón

text: Guje Sevón (o.s. "Lindberg"; s. , Sanda, Ruotsi) on suomalais-ruotsalainen psykologi, joka toimi Tukholman kauppakorkeakoulun talouselämän psykologian professorina vuodesta 2001 eläkkeelle jäämiseensä saakka. Ennen Tukholmaan siirtymistään hän toimi Svenska handelshögskolanin yrityshallinnon professorina vuosina 1987–2001.


title: Guje Sevón

text: Sevón valittiin Suomen Tiedeseuran jäseneksi vuonna 1986.


title: Guje Sevón

text: Sevón hän oli avioliitossa oikeustieteilijä Leif Sevónin (s. 1941) kanssa vuosina 1965–1996. Heillä on kaksi aikuista lasta. Vuonna 1999 Guje Sevón meni naimisiin ruotsalaisen professori Per Olof Bergin (s. 1946) kanssa. He asuvat Ruotsin Strängnäsissä, josta Berg on kotoisin.


title: Bruce Mather

text: Bruce Mather (s. 9. toukokuuta 1939 Toronto, Ontario, Kanada) on kanadalainen säveltäjä, pianisti ja musiikkipedagogi. Häntä opettivat Torontossa Godfrey Ridout, Oskar Morawetz ja John Weinzweig sekä Pariisin konservatoriossa Darius Milhaud, Simone Plé-Caussade ja Olivier Messiaen. Hän opiskeli myös Stanfordin yliopistossa ja Pierre Boulez'n johdolla Sveitsissä. Mather on itse toiminut opetustehtävissä sekä Kanadassa että Ranskassa.


title: Bruce Mather

text: Mather voitti uuden kamarimusiikin Jules Léger -palkinnon teoksillaan "Musique pour Champigny" (1979) ja "Yquem" (1993). Hän on teoksissaan suosinut pieniä kokoonpanoja, vaikkakin hänen tuotantoonsa kuuluu myös orkesteriteoksia ja ooppera "La princesse blanche" (1993). Hän on monesti hakenut inspiraatiota runoudesta. Hän on saanut tunnustusta myös mikrotonaalisista sävellyksistään, joihin kuuluu "Saumur" (1990) cembalolle. Mather on ottanut vastaan tilauksia monilta orkestereilta ja järjestöiltä, kuten Montrealin sinfoniaorkesterilta.


title: Bruce Mather

text: Vuonna 2000 Mather sai Serge Garant -palkinnon sävellysansioistaan.


title: Skandinavisen pronssikauden pitkätalo

text: Skandinavisen pronssikauden pitkätalo on lähinnä Skandinavisella pronssikaudella vallinnut rakennustraditio, jolla on vastineita etelässä Keski- ja Länsi-Euroopassa. Rakennustraditiolla on pitkät omakohtaiset juuret, mutta sen kehittymiseen vaikutti myös se, miten eteläisillä alueilla toimittiin. Tämä näkyy selvästi, kun pitkätalot muuttuivat äkisti kaksilaivaisuudesta kolmilaivaisiksi taloiksi koko eteläisessä Skandivaviassa.


title: Skandinavisen pronssikauden pitkätalo

text: Traditioon kuuluu käsitteet kaksi- ja kolmilaivainen rakennustraditio. Tällä tarkoitetaan samaa, mitä on ollut tapana ilmaista kirkkojen rakenteista. Kaksilaivaisen talon kattorakenne nojasi harjan suuntaiseen kurkihirteen, jota kannattelivat lattian keskelle pystytettyt tolpat. Harjaa seuraavien tolppien rivi jakoi talon pituussuunnassaan kahteen ”laivaan”. Kun myöhemmin talon kattorakennetta muutettiin sellaiseksi, että sitä tukemaan tarvittiin kaksi rinnakkaista pylväsriviä, aletaan tästä variaatiosta käyttämään nimitystä kolmilaivainen talo.


title: Skandinavisen pronssikauden pitkätalo

text: Pitkätalot liittyviät Keski-Euroopassa nauhakeraamiseen kulttuuriin (noin 5400–4900 eaa.), joka oli varhainen kivikauden maatalouskulttuuri Euroopassa. Talot oli rakennettu niin, että katto tuettiin puunrungoista katkaistujen ja maahan kaivettujen pylväiden varaan ja seinät rakennettiin seipäistä ja risuista, jotka tiivistettiin savella. Talolla saattoi olla pituutta 15–45 metriä, leveyttä 6–8 metriä ja ne saattoivat olla jopa neljälaivaisia. Samassa talossa säilytettiin mahdollisesti ylisillä rehua ja sinne otettiin kotieläimet yöksi sisälle.


title: Skandinavisen pronssikauden pitkätalo

text: Nauhakeraaminen kulttuuri hajosi maantieteellisesti erillisiin maanviljelyä harjoittaviin kulttuureihin, joista pohjoisinta kutsutaan suppilopikarikulttuuriksi. Tämä pohjoisiin osien ilmastoon sopeutunut väestö oli ensimmäinen, joka toi Skandinaviaan maatalouden ja karjanhoidon. Se levisi aluksi nykyiseen Itämeren etelärannikolle ja sitten 4000 eaa. alkaen sekä Tanskaan että Etelä-ja Keski-Ruotsiin, syrjäyttäen siellä pikku hiljaa (noin 4000–2350 eaa.) kivikautista pyyntiin ja kalastukseen nojaavien ryhmien elämäntyylin. Tunnetuin näistä oli Ertebøllen kulttuuri. Viljelijät rakensivat aluksi suorakulmion tai soikion muotoisia kaksilaivaisia taloja (), jotka olivat aluksi 5–8 metriä leveitä ja korkeintaan 18 metriä pitkiä. Etelä-Ruotsissa vaikutti hetken myös nuorakeraaminen kulttuuri (noin 2800–2350 eaa.), jolla oli näiden kanssa samankokoisia pitkätaloja. Suppilopikarikulttuurin talot levisivät sitten viljelijöiden mukana koko Etelä-Skandinaviaan (noin 2350–1500 eaa.), jonka aikana ne olivat kasvaneet enimmillään 40–50 metriä pitkiksi.


title: Skandinavisen pronssikauden pitkätalo

text: Myöhäisellä kivikaudella ja pronssikauden alussa (2300–1500 eaa.) ei maatalouden asuminen pysyi samanlaisena. Voidaan pitää pääsääntönä, että asukkaat asuivat pitkätalossa, joka oli pihapiirin ainoa asuintalo. Talon ympärillä ei ollut muita rakennuksia ja talojen väliset etäisyydet olivat suuria. Usein esitetäänkin, että talo oli siihen kuuluvien peltojen, laidunmaiden ja juottopaikkojen keskellä. Harvaan asutulla seudulla talot sijaitsivat metsän keskelle raivatulla aukealla ja tiheästi asutulla seudulla harvaa puustoa esiintyi vain laidunalueilla ja muualla oli maasto puutonta. Pääsäännöstä poiketen tiedetään joissakin pihoissa olleen pieni maja tai katos. Majassa on voinut olla esimerkiksi paja ja katoksessa on voitu käsitellä eläimiä.